qundao/data-zh-poetry huggingface dataset:
次韵仲山再示协趣韵
作者：周紫芝
朝代：宋

青衫老吏骨亦臞，身游魏阙心江湖。
眼看白髪不胜数，梦绕故乡何日无。
况我携家得官舍，背水开门故墙下。
不见湖光意阙然，欲唤归舟心未暇。
一闻羞处令人羞，人生如此当何求。
春动飞来属玉起，无人貌得河中洲。
我生嚼蜡元无味，鲍谢诗高心独畏。
西风长怨草虫秋，自笑酸寒溧阳尉。
次韵仲平十七夜太社行礼月色如昼
作者：周紫芝
朝代：宋

从来方社要斋明，玉豆精华酒洁清。风里笙箫云外至，耳边环佩月中鸣。龙辀来下未为轮，九奏迎神不动尘。想得椒浆初奠后，夜归犹有月随人。
次韵仲平十七夜太社行礼月色如昼·其一
作者：周紫芝
朝代：宋

从来方社要斋明，玉豆精华酒洁清。
风裏笙箫云外至，耳边环佩月中鸣。
次韵仲平十七夜太社行礼月色如昼·其一
作者：周紫芝
朝代：宋

从来方社要斋明，玉豆精华酒洁清。风里笙箫云外至，耳边环佩月中鸣。
次韵仲平十七夜太社行礼月色如昼·其二
作者：周紫芝
朝代：宋
体裁：七言绝句

龙辀来下未为轮，九奏迎神不动尘。想得椒浆初奠后，夜归犹有月随人。
次韵仲平十八日观潮
作者：周紫芝
朝代：宋

吴儿轻生命如线，赤脚翻身踏江练。南人惯看心不惊，北客平生眼希见。海上潮来雪不如，中郎诗成锦初烂。句法岂但窥澄江，壮士何从挽天汉。飞流溅沫不足论，万壑千岩此为冠。解言越峤翠摩空，岁与浪花争隐见。我亦苍颜阅九州，始问江神得奇玩。六年东望西兴云，岁月崩奔一飞箭。拟将匹练作江图，归与故人誇伟观。倘从江海识波涛，分逐秋篷共流转。试令海若语冯夷，惭色自应须满面。谁当更草海潮篇，词采风流付王翰。
次韵仲平十八日观潮
作者：周紫芝
朝代：宋

吴儿轻生命如线，赤脚翻身踏江练。
南人惯看心不惊，北客平生眼希见。
海上潮来雪不如，中郎诗成锦初烂。
句法岂但窥澄江，壮士何从挽天汉。
飞流溅沫不足论，万壑千岩此为冠。
觧言越峤翠摩空，岁与浪花争隐见。
我亦苍颜阅九州，始问江神得奇玩。
六年东望西兴云，岁月崩奔一飞箭。
拟将匹练作江图，归与故人夸伟观。
倘从江海识波涛，分逐秋篷共流转。
试令海若语冯夷，惭色自应须满面。
谁当更草海潮篇，词采风流付王翰。
次韵仲平去恶木葺新轩一首
作者：周紫芝
朝代：宋

自我来东吴，窃食偷燕闲。
頽檐赋官居，漏雨穿屋山。
有如朐䏰虫，盘屈沮洳间。
入门儿女愁，出门车马喧。
年来得新巢，易地稍立言。
短墙蓬藋蒿，颇亦费剪芟。
视公有华屋，未敢窥其藩。
恶木屏除翳，云山借空观。
郎曹二三公，相过缀游观。
清吟屡刻烛，夜语常更端。
但恐陈太邱，开窗纳晴川。
定復讥中郎，寸碧瞻孱颜。
两家合争雄，人物俱翩翩。
不如醉明眸，堕马倾低鬟。
付此百年事，试作一笑看。
我如云水僧，故乡未言还。
安得从杖屦，婆娑共跻攀。
次韵仲平去恶木葺新轩一首
作者：周紫芝
朝代：宋

自我来东吴，窃食偷燕闲。颓檐赋官居，漏雨穿屋山。有如朐䏰虫，盘屈沮洳间。入门儿女愁，出门车马喧。年来得新巢，易地稍立言。短墙蓬藋蒿，颇亦费剪芟。视公有华屋，未敢窥其藩。恶木屏除翳，云山借空观。郎曹二三公，相过缀游观。清吟屡刻烛，夜语常更端。但恐陈太邱，开窗纳晴川。定复讥中郎，寸碧瞻孱颜。两家合争雄，人物俱翩翩。不如醉明眸，堕马倾低鬟。付此百年事，试作一笑看。我如云水僧，故乡未言还。安得从杖屦，婆娑共跻攀。
次韵仲平喜雨二首
作者：周紫芝
朝代：宋

旱欲流金水欲裂，百千火聚作此热。秋风忽送雨一犁，应念田夫汗流血。庙堂调烛随弛张，五色线补虞帝裳。书生拟作丰年颂，临窗弄笔鬓如霜。田作何郎炊饼裂，饮冰不救中肠热。千山云路鸟欲飞，六月行人驹汗血。风师偃旆那复张，雷师鞭雨沾帷裳。雨中仿佛云子香，行看玉粒秋饱霜。
次韵仲平喜雨二首·其一
作者：周紫芝
朝代：宋
体裁：古风

旱欲流金水欲裂，百千火聚作此热。秋风忽送雨一犁，应念田夫汗流血。庙堂调烛随弛张，五色线补虞帝裳。书生拟作丰年颂，临窗弄笔鬓如霜。
次韵仲平喜雨二首·其二
作者：周紫芝
朝代：宋

田作何郎炊饼裂，饮冰不救中肠热。千山云路鸟欲飞，六月行人驹汗血。风师偃旆那复张，雷师鞭雨沾帷裳。雨中仿佛云子香，行看玉粒秋饱霜。
次韵仲平喜雨二首·其二
作者：周紫芝
朝代：宋

田作何郎炊饼裂，饮冰不救中肠热。
千山云路鸟欲飞，六月行人驹汗血。
风师偃旆那復张，雷师鞭雨沾帷裳。
雨中仿佛云子香，行看玉粒秋饱霜。
次韵仲平太博中秋斋中对月二绝
作者：周紫芝
朝代：宋

秋蟾此夜一盘明，影落斋坛分外清。想对风光无处说，夜深聊复以诗鸣。软红堆里十朱轮，此地何尝有一尘。月亦怜君最孤绝，故来相伴作诗人。
次韵仲平太博中秋斋中对月二绝·其一
作者：周紫芝
朝代：宋

秋蟾此夜一盘明，影落斋坛分外清。想对风光无处说，夜深聊复以诗鸣。
次韵仲平太博中秋斋中对月二绝·其一
作者：周紫芝
朝代：宋

秋蟾此夜一盘明，影落斋坛分外清。
想对风光无处说，夜深聊復以诗鸣。
次韵仲平太博中秋斋中对月二绝·其二
作者：周紫芝
朝代：宋

软红堆裏十朱轮，此地何尝有一尘。
月亦怜君最孤绝，故来相伴作诗人。
次韵仲平太博中秋斋中对月二绝·其二
作者：周紫芝
朝代：宋

软红堆里十朱轮，此地何尝有一尘。月亦怜君最孤绝，故来相伴作诗人。
次韵仲平斋宿慧照
作者：周紫芝
朝代：宋

中郎自是廊庙才，平生忧国心如斋。太常章句十二万，说论不与心相乖。周王五礼久不作，后夔八音今复谐。君不见周南留滞汉太史，夜瞻爟火空兴怀。朱弦且可奉祠事，画舸未用思清淮。行当入对青琐闼，可但走马章台街。持竿我欲钓烟水，岁晚黄帽仍青鞋。诸公方蒇太平事，翁也漫作优人俳。
次韵仲平斋宿慧照
作者：周紫芝
朝代：宋

中郎自是廊庙才，平生忧国心如斋。
太常章句十二万，说论不与心相乖。
周王五礼久不作，后夔八音今復谐。
君不见周南留滞汉太史，夜瞻爟火空兴怀。
朱弦且可奉祠事，画舸未用思清淮。
行当入对青琐闼，可但走马章台街。
持竿我欲钓烟水，岁晚黄帽仍青鞵。
诸公方蒇太平事，翁也漫作优人俳。
次韵仲平示曾庭坚侍御
作者：周紫芝
朝代：宋

曾侯为生亷易足，天与一居山绕屋。
看山有味聊与娱，嚼蜡无情本非欲。
子建波澜今尚存，断弦那用鸾胶续。
会当踏月夜相过，曳我江心旧桃竹。
次韵仲平示曾庭坚侍御
作者：周紫芝
朝代：宋

曾侯为生廉易足，天与一居山绕屋。看山有味聊与娱，嚼蜡无情本非欲。子建波澜今尚存，断弦那用鸾胶续。会当踏月夜相过，曳我江心旧桃竹。
次韵仲平祠宫书事二首
作者：周紫芝
朝代：宋

月黑祠宫夜，天寒谁与偕。遂闻宣室召，先遣太常斋。胜事诗能说，牢愁酒可排。明朝看方朔，割肉更诙谐。秋晚催年急，愁多与病偕。客尘游净几，落木下寒斋。吏部诗如许，衰翁老易排。无心羞阘茸，有句似俳谐。
次韵仲平祠宫书事二首·其一
作者：周紫芝
朝代：宋
体裁：五言律诗

月黑祠宫夜，天寒谁与偕。遂闻宣室召，先遣太常斋。胜事诗能说，牢愁酒可排。明朝看方朔，割肉更诙谐。
次韵仲平祠宫书事二首·其二
作者：周紫芝
朝代：宋
体裁：五言律诗

秋晚催年急，愁多与病偕。客尘游净几，落木下寒斋。吏部诗如许，衰翁老易排。无心羞阘茸，有句似俳谐。
次韵仲平种金橘
作者：周紫芝
朝代：宋
体裁：古风

黄落江南尽蒲柳，金橘可曾眼中有。频年惯见小阿奴，万里来从洞庭口。吴中夏果争团栾，杨梅五月红欲然。后皇佳树最晚出，苍柯密叶垂青圆。万物因人作轻重，玉食供王当有用。琐才谁绿荔枝奴，结绶弹冠必王贡。驿使飞来无此实，吾皇盛德如帝乙。正林桃李知几何，草木簿中无品秩。山中移栽初种时，妙手封植公所施。他时饷我三百颗，更乞书尾苏州词。
次韵仲平陈郎中孤山见梅用黄法曹旧韵
作者：周紫芝
朝代：宋

绿发朱颜日枯槁，心向梅花两倾倒。谁知更有少陵翁，江上情多被花恼。三年家住孤山下，玉树濒湖得春早。山高有月韵最胜，水近无风香亦好。凌霜我欲念花寒，对酒花应怜客老。孤芳一别今几时，更恐山林迹如扫。罗浮欲入梦成空，遗恨此生常草草。醉挽芳条欲问谁，满挹清樽酹碧昊。
次韵仲平陈郎中孤山见梅用黄法曹旧韵
作者：周紫芝
朝代：宋

绿髪朱颜日枯槁，心向梅花两倾倒。
谁知更有少陵翁，江上情多被花恼。
三年家住孤山下，玉树濒湖得春早。
山高有月韵最胜，水近无风香亦好。
凌霜我欲念花寒，对酒花应怜客老。
孤芳一别今几时，更恐山林迹如扫。
罗浮欲入梦成空，遗恨此生常草草。
醉挽芳条欲问谁，满挹清樽酹碧昊。
次韵仲平雪中之作
作者：周紫芝
朝代：宋

少年何尝屈此膝，自料一生能几屐。谁知腊月雪蔽空，三日衡门断人迹。心知无事止坐诗，天解穷人无乃力。故山欲放雪中梅，空恨此中无铁石。中郎官热亦怕寒，著意说穷聊作剧。北风吹酒天始愁，玉雪满空心自怿。想君盐絮方入诗，怜我鬓须同一色。山行安得趁骅骝，快踏琼田四蹄疾。
次韵仲平雪中之作
作者：周紫芝
朝代：宋

少年何尝屈此膝，自料一生能几屐。
谁知腊月雪蔽空，三日衡门断人迹。
心知无事止坐诗，天觧穷人无乃力。
故山欲放雪中梅，空恨此中无铁石。
中郎官热亦怕寒，着意说穷聊作剧。
北风吹酒天始愁，玉雪满空心自怿。
想君盐絮方入诗，怜我鬓鬚同一色。
山行安得趁骅骝，快踏琼田四蹄疾。
次韵仲照秋怀四绝
作者：周紫芝
朝代：宋

日斜楼阁暮云中，黄菊红蕖满院风。酒熟未酬花烂熳，诗来时听玉丁东。老去篇章谁与酬，秋来又喜与君游。遗音固自成三叹，妙语不应惭四愁。白发新愁满眼中，骚人零落怨秋风。年来诗思成何事，聊伴寒螀泣露丛。秋在幽人行乐中，好山欲尽更须穷。花姑水绕几时到，罨画溪遥路欲通。
次韵仲照秋怀四绝·其一
作者：周紫芝
朝代：宋
体裁：七言绝句

日斜楼阁暮云中，黄菊红蕖满院风。酒熟未酬花烂熳，诗来时听玉丁东。
次韵仲照秋怀四绝·其三
作者：周紫芝
朝代：宋

白发新愁满眼中，骚人零落怨秋风。年来诗思成何事，聊伴寒螀泣露丛。
次韵仲照秋怀四绝·其三
作者：周紫芝
朝代：宋

白髮新愁满眼中，骚人零落怨秋风。
年来诗思成何事，聊伴寒螀泣露丛。
次韵仲照秋怀四绝·其二
作者：周紫芝
朝代：宋
体裁：七言绝句

老去篇章谁与酬，秋来又喜与君游。遗音固自成三叹，妙语不应惭四愁。
次韵仲照秋怀四绝·其四
作者：周紫芝
朝代：宋
体裁：七言绝句

秋在幽人行乐中，好山欲尽更须穷。花姑水绕几时到，罨画溪遥路欲通。
次韵任道卿见寄
作者：周紫芝
朝代：宋
体裁：七言律诗

连璧终惭玉一双，何曾有句似澄江。九霄鸿鹄终掀举，三峡波涛看击撞。长袖婆娑终解舞，短歌哀怨不成腔。诗坛老将元无敌，合为奔军作受降。
次韵伯尹晚游松林寺
作者：周紫芝
朝代：宋

詹侯学古淡，胸次无炎冷。高情屏嗜好，邃宇极深静。清心乐幽禅，世外得佳境。静悟已闻法，踊跃更深省。应复嗤卫侯，耄期犹自警。能事两禅师，句法颇清颖。无谁可悟言，举世我独醒。故来追若人，两耳静蛙黾。我生尘埃中，况迫桑榆景。安得薝卜林，婆娑共清影。君今富春秋，器业窥魏丙。兹游慎无厌，流光不俄顷。恐未免簪缨，问道勤造请。
次韵伯尹晚游松林寺
作者：周紫芝
朝代：宋

詹侯学古淡，胸次无炎冷。
高情屏嗜好，邃宇极深静。
清心乐幽禅，世外得佳境。
静悟已闻法，踊跃更深省。
应復嗤卫侯，耄期犹自警。
能事两禅师，句法颇清颖。
无谁可悟言，举世我独醒。
故来追若人，两耳静蛙黾。
我生尘埃中，况迫桑榆景。
安得薝卜林，婆娑共清影。
君今富春秋，器业窥魏丙。
兹游慎无厌，流光不俄顷。
恐未免簪缨，问道勤造请。
次韵伯尹晚遊松林寺
作者：周紫芝
朝代：宋

詹侯學古淡，胸次無炎冷。
高情屏嗜好，邃宇極深靜。
清心樂幽禪，世外得佳境。
靜悟已聞法，踴躍更深省。
應復嗤衛侯，耄期猶自警。
能事兩禪師，句法頗清穎。
無誰可悟言，舉世我獨醒。
故來追若人，兩耳靜蛙黽。
我生塵埃中，況迫桑榆景。
安得薝蔔林，婆娑共清影。
君今富春秋，器業窺魏丙。
兹遊慎無厭，流光不俄頃。
恐未免簪纓，問道勤造請。
次韵伯尹登严子陵钓台
作者：周紫芝
朝代：宋

明光宫中枭夜鸣，汉鼎何人窥重轻。老颅未污属镂血，四海掩鼻愁膻腥。当时避地岂得已，岩栖水宿俱非情。谁知举世无真隐，此意独高严子陵。一钩明月满蓑雨，桃花水涨春江平。生涯颇似玄真子，端欲钓鱼非钓名。故人巳作飞龙起，犹着羊裘钓烟水。异时侯霸岂其俦，未可轻将衮衣比。心知不为世人屈，无故不作三公耳。富贵浮云只眼前，执戟长怜子扬子。丈夫名节倘未立，安用区区识奇字。
次韵伯尹登严子陵钓台
作者：周紫芝
朝代：宋

明光宫中枭夜鸣，汉鼎何人窥重轻。
老髗未污属镂血，四海掩鼻愁羶腥。
当时避地岂得已，岩栖水宿俱非情。
谁知举世无真隐，此意独高严子陵。
一鈎明月满蓑雨，桃花水涨春江平。
生涯颇似玄真子，端欲钓鱼非钓名。
故人巳作飞龙起，犹着羊裘钓烟水。
异时侯霸岂其俦，未可轻将衮衣比。
心知不为世人屈，无故不作三公耳。
富贵浮云只眼前，执戟长怜子扬子。
丈夫名节倘未立，安用区区识奇字。
次韵伯尹登嚴子陵釣臺
作者：周紫芝
朝代：宋

明光宫中梟夜鳴，漢鼎何人窺重輕。
老髗未汙屬鏤血，四海掩鼻愁羶腥。
當時避地豈得已，巖棲水宿俱非情。
誰知舉世無真隱，此意獨高嚴子陵。
一鈎明月滿蓑雨，桃花水漲春江平。
生涯頗似玄真子，端欲釣魚非釣名。
故人巳作飛龍起，猶着羊裘釣烟水。
異時侯霸豈其儔，未可輕將袞衣比。
心知不爲世人屈，無故不作三公耳。
富貴浮雲只眼前，執戟長憐子揚子。
丈夫名節倘未立，安用區區識奇字。
次韵伯尹见寄二首
作者：周紫芝
朝代：宋

种种星星苦见侵，已无心作四愁吟。三秋令我频成梦，一月劳君几嗣音。臭味每嗟无草木，因缘已定只山林。此心耿耿从谁语，遗恨依然泪满襟。从古何人解识真，夜光欲到了无因。只今怀璧还归赵，它日挥毫有过秦。馀子不应沾厚禄，此郎宁合坐长贫。白衣苍狗俱成梦，富贵功名不在人。
次韵伯尹见寄二首·其一
作者：周紫芝
朝代：宋
体裁：七言律诗

种种星星苦见侵，已无心作四愁吟。三秋令我频成梦，一月劳君几嗣音。臭味每嗟无草木，因缘已定只山林。此心耿耿从谁语，遗恨依然泪满襟。
次韵伯尹见寄二首·其二
作者：周紫芝
朝代：宋

从古何人解识真，夜光欲到了无因。
只今怀璧还归赵，它日挥毫有过秦。
余子不应霑厚禄，此郎宁合坐长贫。
白衣苍狗俱成梦，富贵功名不在人。
次韵伯尹见寄二首·其二
作者：周紫芝
朝代：宋

从古何人解识真，夜光欲到了无因。只今怀璧还归赵，它日挥毫有过秦。馀子不应沾厚禄，此郎宁合坐长贫。白衣苍狗俱成梦，富贵功名不在人。
次韵伯尹贈奇童二絕句·其一
作者：周紫芝
朝代：宋

它人有子但豚犬，是家此郎真芝蘭。
异時筆底問珠玉，已在只今眉宇間。
次韵伯尹贈奇童二絕句·其二
作者：周紫芝
朝代：宋

昔聞徐卿有二子，今喜衞家稱一兒。
只有九方真具眼，固應知是渥洼姿。
次韵伯尹赠奇童二绝句
作者：周紫芝
朝代：宋

它人有子但豚犬，是家此郎真芝兰。异时笔底问珠玉，已在只今眉宇间。昔闻徐卿有二子，今喜卫家称一儿。只有九方真具眼，固应知是渥洼姿。
次韵伯尹赠奇童二绝句·其一
作者：周紫芝
朝代：宋
体裁：七言绝句

它人有子但豚犬，是家此郎真芝兰。异时笔底问珠玉，已在只今眉宇间。
次韵伯尹赠奇童二绝句·其二
作者：周紫芝
朝代：宋

昔闻徐卿有二子，今喜卫家称一儿。只有九方真具眼，固应知是渥洼姿。
次韵伯尹赠奇童二绝句·其二
作者：周紫芝
朝代：宋

昔闻徐卿有二子，今喜衞家称一儿。
只有九方真具眼，固应知是渥洼姿。
次韵伯尹食糟民示赵鹏翔
作者：周紫芝
朝代：宋

十年用兵九不熟，人家有田不种谷。
尽枯膏血作军储，却买官糟贮饥腹。
富者鬻田贫鬻妻，夜困桁杨晓敲朴。
长腰一粒不下咽，输入官仓常满屋。
昔年贯朽内府钱，诸公何苦开汉边。
自从胡马饮江水，便恐黔首流饥涎。
黄尘白骨尚满眼，锦裘绣帽谁当前。
烹羊炰羔固不恶，饥民食糟真可怜。
元侯幕下短主簿，肯与斯民作调护。
不愁吏考拙催科，宁脱青衫赋归去。
詹侯老文称大手，乐府诗高古无有。
安得狂歌彻圣明，便叱风雷清九有。
却驱羣贼作良农，还我昭陵旧丁口。
次韵伯尹食糟民示赵鹏翔
作者：周紫芝
朝代：宋

十年用兵九不熟，人家有田不种谷。尽枯膏血作军储，却买官糟贮饥腹。富者鬻田贫鬻妻，夜困桁杨晓敲朴。长腰一粒不下咽，输入官仓常满屋。昔年贯朽内府钱，诸公何苦开汉边。自从胡马饮江水，便恐黔首流饥涎。黄尘白骨尚满眼，锦裘绣帽谁当前。烹羊炰羔固不恶，饥民食糟真可怜。元侯幕下短主簿，肯与斯民作调护。不愁吏考拙催科，宁脱青衫赋归去。詹侯老文称大手，乐府诗高古无有。安得狂歌彻圣明，便叱风雷清九有。却驱群贼作良农，还我昭陵旧丁口。
次韵伯达大水见怀二绝
作者：周紫芝
朝代：宋

雨涨平池绿似淮，半扉春水眼慵开。无钱得买扁舟去，莫道旧来今不来。相望千家信不通，悬知春在雨声中。蹇驴欲去愁泥滑，安得西飞六尺鸿。
次韵伯达大水见怀二绝·其一
作者：周紫芝
朝代：宋
体裁：七言绝句

雨涨平池绿似淮，半扉春水眼慵开。无钱得买扁舟去，莫道旧来今不来。
次韵伯达大水见怀二绝·其二
作者：周紫芝
朝代：宋
体裁：七言绝句

相望千家信不通，悬知春在雨声中。蹇驴欲去愁泥滑，安得西飞六尺鸿。
次韵伯远春雪
作者：周紫芝
朝代：宋

风寒欲下欺春雪，天近先垂压地云。堆得楼头成玉色，吹来酒面作波纹。凭陵暖日竟何事，调护新花谁解纷。温诏始闻如挟纩，九重应复念三军。
次韵伯远春雪
作者：周紫芝
朝代：宋

风寒欲下欺春雪，天近先垂压地云。
堆得楼头成玉色，吹来酒面作波纹。
凭陵暖日竟何事，调护新花谁解纷。
温诏始闻如挟纩，九重应復念三军。
次韵伯远梅花
作者：周紫芝
朝代：宋

徐侯顿朱墨，岂复知花时。美人忽含笑，临镜窥涟漪。朝来摩两眼，喜作云雾披。须烦春草句，咏此玉雪枝。小窗惜无人，共赏林下姿。毛褚二三子，亦足相遨嬉。
次韵伯远梅花
作者：周紫芝
朝代：宋

徐侯顿朱墨，岂復知花时。
美人忽含笑，临镜窥涟漪。
朝来摩两眼，喜作云雾披。
须烦春草句，咏此玉雪枝。
小窗惜无人，共赏林下姿。
毛褚二三子，亦足相遨嬉。
次韵伯远端午日拜碧香之赐
作者：周紫芝
朝代：宋

紫府琳腴照玉壶，来沾隐吏北山隅。遥知拜赐瞻金阙，应笑流涎湿领须。醉面看君红作缬，衰颜怜我绿凋蒲。明年何止分琼液，细葛香罗世亦无。
次韵伯远端午日拜碧香之赐
作者：周紫芝
朝代：宋

紫府琳腴照玉壶，来霑隐吏北山隅。
遥知拜赐瞻金阙，应笑流涎湿领鬚。
醉面看君红作缬，衰颜怜我绿凋蒲。
明年何止分琼液，细葛香罗世亦无。
次韵伯远食杨梅十五韵
作者：周紫芝
朝代：宋

徐侯嗜吴梅，健啖殊未阑。
喜气入新诗，脱手如弹丸。
遥想苍玉枝，尚带白露漙。
日食三百颗，语客疑诞谩。
何妨携束书，常作东南官。
掇彼南山粲，奉君一酌欢。
南山有佳树，采采何时殚。
恨我无报章，上可追建安。
谁知丹砂粒，亦满黄金盘。
回甘似蔗境，嚼齿余诗酸。
安得移此种，飞舟下惊湍。
红园夺朝霞，翠密回翔鸾。
大胜万里来，日晒中枯干。
归期渺何许，且復同甘餐。
调冰渍崖蜜，却暑资微寒。
次韵伯远食杨梅十五韵
作者：周紫芝
朝代：宋

徐侯嗜吴梅，健啖殊未阑。喜气入新诗，脱手如弹丸。遥想苍玉枝，尚带白露漙。日食三百颗，语客疑诞谩。何妨携束书，常作东南官。掇彼南山粲，奉君一酌欢。南山有佳树，采采何时殚。恨我无报章，上可追建安。谁知丹砂粒，亦满黄金盘。回甘似蔗境，嚼齿馀诗酸。安得移此种，飞舟下惊湍。红园夺朝霞，翠密回翔鸾。大胜万里来，日晒中枯乾。归期渺何许，且复同甘餐。调冰渍崖蜜，却暑资微寒。
次韵似表謝胡士曹分梅花
作者：周紫芝
朝代：宋

李侯自以詩名家，詩成與月爭霜華。
誰將尤物調韵語，拄笏騎曹分好花。
花寒力淺香微透，惱亂詩翁作詩瘦。
對花欲作楚狂顛，草賦誰居廣平右。
但愁急管吹羌胡，便應買酒煩長鬚。
參横想見綠衣舞，月中笑語花微臞。
天香艷艷與誰好，君家兄弟元三株。
明日新詩入花蕚，人間此事應久無。
可憐多病閉門叟，對月痴坐空中書。
次韵似表谢胡士曹分梅花
作者：周紫芝
朝代：宋

李侯自以诗名家，诗成与月争霜华。谁将尤物调韵语，拄笏骑曹分好花。花寒力浅香微透，恼乱诗翁作诗瘦。对花欲作楚狂颠，草赋谁居广平右。但愁急管吹羌胡，便应买酒烦长须。参横想见绿衣舞，月中笑语花微臞。天香艳艳与谁好，君家兄弟元三株。明日新诗入花萼，人间此事应久无。可怜多病闭门叟，对月痴坐空中书。
次韵似表谢胡士曹分梅花
作者：周紫芝
朝代：宋

李侯自以诗名家，诗成与月争霜华。
谁将尤物调韵语，拄笏骑曹分好花。
花寒力浅香微透，恼乱诗翁作诗瘦。
对花欲作楚狂颠，草赋谁居广平右。
但愁急管吹羌胡，便应买酒烦长鬚。
参横想见绿衣舞，月中笑语花微臞。
天香艷艷与谁好，君家兄弟元三株。
明日新诗入花蕚，人间此事应久无。
可怜多病闭门叟，对月痴坐空中书。
次韵何丈即席
作者：周紫芝
朝代：宋

春風無力柳嫣然，花欲爭春作意妍。
坐上詩成雲態度，樽前人鬬玉嬋娟。
鳳簫初暖參差竹，檀板還催大小絃。
惡客正應妨作樂，主人渾似孟公賢。
次韵何丈即席
作者：周紫芝
朝代：宋

春风无力柳嫣然，花欲争春作意妍。坐上诗成云态度，樽前人斗玉婵娟。凤箫初暖参差竹，檀板还催大小弦。恶客正应妨作乐，主人浑似孟公贤。
次韵何丈即席
作者：周紫芝
朝代：宋

春风无力柳嫣然，花欲争春作意妍。
坐上诗成云态度，樽前人鬬玉婵娟。
凤箫初暖参差竹，檀板还催大小絃。
恶客正应妨作乐，主人浑似孟公贤。
次韵何君与晚晴
作者：周紫芝
朝代：宋
体裁：七言律诗

花深雨过一鸠鸣，唤起何郎对晚晴。暮霭连山明白鹭，夕阳回处带啼莺。浮生可笑能几屐，万事政须论一枰。想得追随共飞盖，玉觞零乱酒催行。
次韵何子楚题吴传朋石渠大字
作者：周紫芝
朝代：宋

中郎往昔游鸿都，眼见帚垩心成书。乃知隶法亦天授，后世岂复斯人徒。周王百度新复古，道家山是图书府。吴侯妙翰绝古今，高榜横空近风雨。大字三尺古所难，细书不要乌丝栏。四蹄自抉水边石，两翮忽举空中鸾。知君自是文中虎，便恐声名传帝所。借令头白下凌云，寄语韦郎耐辛苦。
次韵何子楚题吴传朋石渠大字
作者：周紫芝
朝代：宋

中郎往昔游鸿都，眼见帚垩心成书。
乃知隶法亦天授，后世岂復斯人徒。
周王百度新復古，道家山是图书府。
吴侯妙翰绝古今，高榜横空近风雨。
大字三尺古所难，细书不要乌丝栏。
四蹄自抉水边石，两翮忽举空中鸾。
知君自是文中虎，便恐声名传帝所。
借令头白下凌云，寄语韦郎耐辛苦。
次韵何师与梅花二绝示刘凝远
作者：周紫芝
朝代：宋

月姊宫前玉树春，杏花菖叶不同村。多情谁道天无意，先与梅花雨露恩。何人急遣蓬莱使，唤得春回江上村。谁信广平心已冷，老于花似太无恩。
次韵何师与梅花二绝示刘凝远·其一
作者：周紫芝
朝代：宋
体裁：七言绝句

月姊宫前玉树春，杏花菖叶不同村。多情谁道天无意，先与梅花雨露恩。
次韵何师与梅花二绝示刘凝远·其二
作者：周紫芝
朝代：宋
体裁：七言绝句

何人急遣蓬莱使，唤得春回江上村。谁信广平心已冷，老于花似太无恩。
次韵何師與梅花二絕示劉凝遠·其一
作者：周紫芝
朝代：宋

月姊宫前玉樹春，杏花菖葉不同村。
多情誰道天無意，先與梅花雨露恩。
次韵何師與梅花二絕示劉凝遠·其二
作者：周紫芝
朝代：宋

何人急遣蓬萊使，喚得春回江上村。
誰信廣平心已冷，老於花似太無恩。
次韵余宅仲答陈先生
作者：周紫芝
朝代：宋
体裁：七言律诗

何曾留得守囊钱，长坐羁愁只断编。我已自成穷活计，君犹为看小行年。莫惊久客推难去，况有吟诗尽可传。更看同升门下士，中兴自昔要真贤。
次韵元不伐暮春再游俞氏园期任道卿刘长孺不至
作者：周紫芝
朝代：宋

素心失前期，幽事萦老念。
小筑犹未成，残年作逋欠。
五字俯见投，光芒肯收敛。
遐想徒意消，从游知礼僭。
流离兵盗余，有籍犹未占。
尚想南冈花，依依弄残艶。
栖迟倘会意，往返殊未厌。
如何两公子，盟寒久无验。
我语良可删，公当为磨玷。
载酒苦未能，兹焉负深歉。
次韵元不伐暮春再游俞氏园期任道卿刘长孺不至
作者：周紫芝
朝代：宋

素心失前期，幽事萦老念。小筑犹未成，残年作逋欠。五字俯见投，光芒肯收敛。遐想徒意消，从游知礼僭。流离兵盗馀，有籍犹未占。尚想南冈花，依依弄残艳。栖迟倘会意，往返殊未厌。如何两公子，盟寒久无验。我语良可删，公当为磨玷。载酒苦未能，兹焉负深歉。
次韵元中芭蕉轩
作者：周紫芝
朝代：宋

道人悟无生，开轩有深意。是身如芭蕉，妙语良默契。婆娑坐芳丛，聊复此游戏。秋风鸣环佩，晓露湿苍翠。闭窗得阴多，凉簟惊雨细。索句清梦馀，时能助幽思。我亦个中人，平生会佳致。此乐倘见分，杖策时一至。
次韵元中芭蕉轩
作者：周紫芝
朝代：宋

道人悟无生，开轩有深意。
是身如芭蕉，妙语良默契。
婆娑坐芳藂，聊復此游戏。
秋风鸣环佩，晓露湿苍翠。
闭窗得阴多，凉簟惊雨细。
索句清梦余，时能助幽思。
我亦箇中人，平生会佳致。
此乐倘见分，杖策时一至。
次韵元亢和邦师喜其归自钱塘
作者：周紫芝
朝代：宋

道人青眼为君开，前度刘郎今又来。白雨饱催湖上句，红妆谁把醉时杯。篱边采菊山千叠，渡口呼船溪九回。便恐横翔到蓬阁，试寻林下小徘徊。
次韵元亢和邦师喜其归自钱塘
作者：周紫芝
朝代：宋

道人青眼为君开，前度刘郎今又来。
白雨饱催湖上句，红粧谁把醉时杯。
篱边采菊山千迭，渡口呼船溪九回。
便恐横翔到蓬阁，试寻林下小徘徊。
次韵元亢和邦師喜其歸自錢塘
作者：周紫芝
朝代：宋

道人青眼爲君開，前度劉郎今又來。
白雨飽催湖上句，紅粧誰把醉時杯。
籬邊採菊山千疊，渡口呼船谿九回。
便恐横翔到蓬閣，試尋林下小徘徊。
次韵元亢见贻
作者：周紫芝
朝代：宋
体裁：古风

人生如浮云，梦境无真乐。功名绕床卢，聚散合钱醵。可怜灯火读，圣处恨未博。我非金闺彦，敢静玉关柝。衰年未免俗，万事随猎较。安得共芳洲，相期采兰若。眷言平生欢，宁负岁寒约。唾手可书绅，君意良不薄。
次韵元亢雨中见寄
作者：周紫芝
朝代：宋
体裁：古风

穷巷结蜗庐，仅有一席广。风雨不出门，山林负清赏。怅怀念幽人，道阻不得往。瀰漫隔江汉，契阔异霄壤。清风吹句来，念我作技痒。安得从君游，此意良惘惘。
次韵元傑暑中書事
作者：周紫芝
朝代：宋

劉郎家世盡名卿，晚歲憐君尚带經。
道在莫嫌榆歷歷，詩高何媿草青青。
杜門不出人應笑，與世相違我獨醒。
誰與林塘共清夜，綠荷時照兩三螢。
次韵元司理元夜三絕·其一
作者：周紫芝
朝代：宋

火龍衘燭御城遊，喜入昇平四百州。
惆悵長安今夜月，爲誰重上漢宫樓。
次韵元司理元夜三絕·其三
作者：周紫芝
朝代：宋

花落殘缸睡味酣，九霄誰正夢傳柑。
百千燈滿虚空界，半夜回光獨閉庵。
次韵元司理元夜三絕·其二
作者：周紫芝
朝代：宋

憶得葆真池上春，水晶簾底看燈人。
當年京洛隨車客，今夜江湖臥病身。
次韵元司理元夜三绝
作者：周紫芝
朝代：宋

火龙衔烛御城游，喜入升平四百州。惆怅长安今夜月，为谁重上汉宫楼。忆得葆真池上春，水晶帘底看灯人。当年京洛随车客，今夜江湖卧病身。花落残缸睡味酣，九霄谁正梦传柑。百千灯满虚空界，半夜回光独闭庵。
次韵元司理元夜三绝·其一
作者：周紫芝
朝代：宋

火龙衔烛御城游，喜入升平四百州。惆怅长安今夜月，为谁重上汉宫楼。
次韵元司理元夜三绝·其一
作者：周紫芝
朝代：宋

火龙衘烛御城游，喜入昇平四百州。
惆怅长安今夜月，为谁重上汉宫楼。
次韵元司理元夜三绝·其三
作者：周紫芝
朝代：宋
体裁：七言绝句

花落残缸睡味酣，九霄谁正梦传柑。百千灯满虚空界，半夜回光独闭庵。
次韵元司理元夜三绝·其二
作者：周紫芝
朝代：宋
体裁：七言绝句

忆得葆真池上春，水晶帘底看灯人。当年京洛随车客，今夜江湖卧病身。
次韵元寿见赠
作者：周紫芝
朝代：宋

画檐横着小阑干，看尽西来最好山。
带雨楚江依约处，隔烟淮树有无间。
已烦造物分幽趣，合就余年了燕闲。
借使眼前无此妙，可能不似鸟知还。
次韵元寿见赠
作者：周紫芝
朝代：宋

画檐横著小阑干，看尽西来最好山。带雨楚江依约处，隔烟淮树有无间。已烦造物分幽趣，合就馀年了燕闲。借使眼前无此妙，可能不似鸟知还。
次韵元杰听溪亭见寄
作者：周紫芝
朝代：宋
体裁：七言律诗

贫病相牵各异乡，心随南雁与翱翔。感君三绝出妙手，慰我九回萦别肠。山色为人分浅黛，泉声何事碎鸣珰。千岩万壑山阴路，谁与临流共一觞。
次韵元杰暑中书事
作者：周紫芝
朝代：宋

刘郎家世尽名卿，晚岁怜君尚带经。
道在莫嫌榆历历，诗高何媿草青青。
杜门不出人应笑，与世相违我独醒。
谁与林塘共清夜，绿荷时照两三萤。
次韵元杰暑中书事
作者：周紫芝
朝代：宋

刘郎家世尽名卿，晚岁怜君尚带经。道在莫嫌榆历历，诗高何愧草青青。杜门不出人应笑，与世相违我独醒。谁与林塘共清夜，绿荷时照两三萤。
次韵元杰病中书怀
作者：周紫芝
朝代：宋

本来无病是维摩，人说烟霞久卧疴。独闭衡门春尚在，却携藜杖句还多。已将名字传三语，懒作悲凄和九歌。止酒渊明今复饮，便须俗客到无何。
次韵元杰病中书怀
作者：周紫芝
朝代：宋

本来无病是维摩，人说烟霞久卧疴。
独闭衡门春尚在，却携藜杖句还多。
已将名字传三语，懒作悲凄和九歌。
止酒渊明今復饮，便须俗客到无何。
次韵元相阅猥藁见赠二首
作者：周紫芝
朝代：宋

无物能娱老，冥搜兴漫长。数茎空撚颔，一瓣与谁香。岁月摇双鬓，莺花恼客肠。更哦秋士句，聊与伴啼螀。挽得非来句，频哦送夜长。诗今逼何逊，人亦似黄香。拟答琅玕赠，惭无锦绣肠。秋风又撩客，啾唧动寒螀。
次韵元相阅猥藁见赠二首·其一
作者：周紫芝
朝代：宋

无物能娱老，冥搜兴漫长。
数茎空捻颔，一瓣与谁香。
岁月摇双鬓，莺花恼客肠。
更哦秋士句，聊与伴啼螀。
次韵元相阅猥藁见赠二首·其一
作者：周紫芝
朝代：宋

无物能娱老，冥搜兴漫长。数茎空撚颔，一瓣与谁香。岁月摇双鬓，莺花恼客肠。更哦秋士句，聊与伴啼螀。
次韵元相阅猥藁见赠二首·其二
作者：周紫芝
朝代：宋
体裁：五言律诗

挽得非来句，频哦送夜长。诗今逼何逊，人亦似黄香。拟答琅玕赠，惭无锦绣肠。秋风又撩客，啾唧动寒螀。
次韵元相题到花亭
作者：周紫芝
朝代：宋

从他白发三千丈，莫管人生七十稀。满载月明歌一曲，到花亭里醉中归。
次韵元相题到花亭
作者：周紫芝
朝代：宋

从他白髪三千丈，莫管人生七十稀。
满载月明歌一曲，到花亭裏醉中归。
次韵元素再用前作
作者：周紫芝
朝代：宋

春晴无复少年时，那作惊乌夜绕枝。愿与君游云梦泽，不愁人夺凤凰池。北窗付我常高卧，手板看渠自倒持。拟伴遗民钓烟水，萧规真欲效曹随。
次韵元素再用前作
作者：周紫芝
朝代：宋

春晴无復少年时，那作惊乌夜绕枝。
愿与君游云梦泽，不愁人夺鳯凰池。
北窗付我常高卧，手板看渠自倒持。
拟伴遗民钓烟水，萧规真欲效曹随。
次韵元素对雪十韵
作者：周紫芝
朝代：宋

云冻风仍急，天低雪未收。
山寒飞鸟绝，江晚一蓑幽。
晓树梅初放，风帘絮自投。
孤鶱迷远鹤，痴立看饥鸥。
枥马归鞍速，鞴鹰猎羽遒。
连城理睥睨，千骑冷貔貅。
何处回兰棹，谁人拥钓裘。
闭门怜我病，得句付君搜。
上瑞书三白，登年在九秋。
何当明月夜，同作广寒游。
次韵元素对雪十韵
作者：周紫芝
朝代：宋

云冻风仍急，天低雪未收。山寒飞鸟绝，江晚一蓑幽。晓树梅初放，风帘絮自投。孤鶱迷远鹤，痴立看饥鸥。枥马归鞍速，韝鹰猎羽遒。连城理睥睨，千骑冷貔貅。何处回兰棹，谁人拥钓裘。闭门怜我病，得句付君搜。上瑞书三白，登年在九秋。何当明月夜，同作广寒游。
次韵元素對雪十韵
作者：周紫芝
朝代：宋

雲凍風仍急，天低雪未收。
山寒飛鳥絕，江晚一蓑幽。
曉樹梅初放，風簾絮自投。
孤鶱迷遠鶴，痴立看饑鷗。
櫪馬歸鞍速，韝鷹獵羽遒。
連城理睥睨，千騎冷貔貅。
何處回蘭棹，誰人擁釣裘。
閉門憐我病，得句付君搜。
上瑞書三白，登年在九秋。
何當明月夜，同作廣寒遊。
次韵元素登城暮归二首
作者：周紫芝
朝代：宋

天遣刘郎又白头，少年文学似求由。朱门华毂聊安命，藜杖芒鞋可散忧。大隐未成聊小隐，浊流谁得寘清流。赋成准拟吾先读，王粲秋来正倚楼。晚来飞鞚上城头，欲蹑华镳苦末由。醉里有乡须着屐，人间无地可埋忧。功名于我真聊尔，人物似君无此流。想对青天回白鸟，半钩斜月挂江楼。
次韵元素登城暮归二首·其一
作者：周紫芝
朝代：宋

天遣刘郎又白头，少年文学似求由。朱门华毂聊安命，藜杖芒鞋可散忧。大隐未成聊小隐，浊流谁得寘清流。赋成准拟吾先读，王粲秋来正倚楼。
次韵元素登城暮归二首·其一
作者：周紫芝
朝代：宋

天遣刘郎又白头，少年文学似求由。
朱门华毂聊安命，藜杖芒鞋可散忧。
大隐未成聊小隐，浊流谁得寘清流。
赋成凖拟吾先读，王粲秋来正倚楼。
次韵元素登城暮归二首·其二
作者：周紫芝
朝代：宋

晚来飞鞚上城头，欲蹑华镳苦末由。
醉裏有乡须着屐，人间无地可埋忧。
功名于我真聊尔，人物似君无此流。
想对青天回白鸟，半鈎斜月挂江楼。
次韵元素登城暮归二首·其二
作者：周紫芝
朝代：宋

晚来飞鞚上城头，欲蹑华镳苦末由。醉里有乡须着屐，人间无地可埋忧。功名于我真聊尔，人物似君无此流。想对青天回白鸟，半钩斜月挂江楼。
次韵元素自东皋寄新诗贼退犹未久
作者：周紫芝
朝代：宋

北风胡马自长鸣，月到南枝鸟共惊。留我小溪回短棹，看渠红旆作长城。人思庞老皆知隐，贼说康成亦畏名。乱后欲从君一笑，满林荆棘未堪行。先生老去以诗鸣，乱定诗来眼倍惊。但把明珠照兼乘，未须白璧换连城。人言陶令尝耽酒，我识玄真不钓名。晚日追随叹才尽，始知天马足能行。
次韵元素自东皋寄新诗贼退犹未久·其一
作者：周紫芝
朝代：宋
体裁：七言律诗

北风胡马自长鸣，月到南枝鸟共惊。留我小溪回短棹，看渠红旆作长城。人思庞老皆知隐，贼说康成亦畏名。乱后欲从君一笑，满林荆棘未堪行。
次韵元素自东皋寄新诗贼退犹未久·其二
作者：周紫芝
朝代：宋

先生老去以诗鸣，乱定诗来眼倍惊。但把明珠照兼乘，未须白璧换连城。人言陶令尝耽酒，我识玄真不钓名。晚日追随叹才尽，始知天马足能行。
次韵元素自东皋寄新诗贼退犹未久·其二
作者：周紫芝
朝代：宋

先生老去以诗鸣，乱定诗来眼倍惊。
但把明珠照兼乘，未须白璧换连城。
人言陶令尝耽酒，我识玄真不钓名。
晚日追随嘆才尽，始知天马足能行。
次韵元素见寄
作者：周紫芝
朝代：宋

吾曹心事寄微言，此意难从世俗论。妙句已先醒醉梦，尺书何止到寒温。因缘只睡心情懒，习气唯书眼力昏。知有草庐能避地，满村烟雨一柴门。
次韵元素见寄
作者：周紫芝
朝代：宋

吾曹心事寄微言，此意难从世俗论。
妙句已先醒醉梦，尺书何止到寒温。
因缘只睡心情懒，习气唯书眼力昬。
知有草庐能避地，满村烟雨一柴门。
次韵元素见寄二首
作者：周紫芝
朝代：宋

秋来烹鲤得明珠，颇胜当年获异书。里社相从真是伴，江湖作计未全疏。愁须强把樽中蚁，老亦宁思组上鱼。回望花姑溪北墅，可能无路到华胥。人间何处不蘧庐，匹马来游偶束书。晚岁光阴频入梦，雁来消息莫相疏。淮南乘兴非关米，箸下烹鲜喜有鱼。避地偷生落闲处，功名无复似包胥。
次韵元素见寄二首·其一
作者：周紫芝
朝代：宋
体裁：七言律诗

秋来烹鲤得明珠，颇胜当年获异书。里社相从真是伴，江湖作计未全疏。愁须强把樽中蚁，老亦宁思组上鱼。回望花姑溪北墅，可能无路到华胥。
次韵元素见寄二首·其二
作者：周紫芝
朝代：宋

人间何处不蘧庐，匹马来游偶束书。
晚岁光阴频入梦，雁来消息莫相疏。
淮南乘兴非关米，筯下烹鲜喜有鱼。
避地偷生落闲处，功名无復似包胥。
次韵元素见寄二首·其二
作者：周紫芝
朝代：宋

人间何处不蘧庐，匹马来游偶束书。晚岁光阴频入梦，雁来消息莫相疏。淮南乘兴非关米，箸下烹鲜喜有鱼。避地偷生落闲处，功名无复似包胥。
次韵元素赋余新居
作者：周紫芝
朝代：宋
体裁：七言律诗

一樽能此共窥临，草色凄迷步履深。黄帽青鞋聊偃蹇，白衣苍狗自浮沉。瓮头酒熟须同把，窗下诗成亦共吟。待得吾庐真可爱，更须绕屋树成阴。
次韵元素野步
作者：周紫芝
朝代：宋

金堤不复上蹒跚，矍铄何劳强据鞍。从我泥中甘蠖屈，看他高处作鹏抟。锦江春色能供醉，濠上游鱼亦可观。闻有平沙邀晚步，定随明月下林端。
次韵元素野步
作者：周紫芝
朝代：宋

金堤不復上蹒跚，矍铄何劳强据鞍。
从我泥中甘蠖屈，看他高处作鹏抟。
锦江春色能供醉，濠上游鱼亦可观。
闻有平沙邀晚步，定随明月下林端。
次韵元进书事
作者：周紫芝
朝代：宋
体裁：七言律诗

七尺看君玉作山，倦游莫赋鸟知还。大椿本自八千岁，天马终縻十二闲。笑我生涯真草草，如公人物未班班。他时一枕江南梦，犹记相从水石间。
次韵元进以长句见勉
作者：周紫芝
朝代：宋

一雨俱回草木春，槁枝着叶定何因。
烦君笔底三昧句，洗我胸中千斛尘。
忧患此生真已了，风烟万里正愁人。
白头攘臂干戈裏，欲遣何人唤孔宾。
次韵元进以长句见勉
作者：周紫芝
朝代：宋

一雨俱回草木春，槁枝着叶定何因。烦君笔底三昧句，洗我胸中千斛尘。忧患此生真已了，风烟万里正愁人。白头攘臂干戈里，欲遣何人唤孔宾。
次韵元进再示
作者：周紫芝
朝代：宋

屋角鸣鸠唤晚晴，眼惊新火一番明。兵戈处处伤时事，花柳村村恼客情。无复御廊分冷食，只将蹋鞠醒春酲。德公上冢知何日，满眼春愁太瘦生。
次韵元进再示
作者：周紫芝
朝代：宋

屋角鸣鸠唤晚晴，眼惊新火一番明。
兵戈处处伤时事，花柳村村恼客情。
无復御廊分冷食，只将蹋鞠醒春酲。
德公上冢知何日，满眼春愁太瘦生。
次韵元进寒食感事
作者：周紫芝
朝代：宋
体裁：七言律诗

寒食江天雨弄晴，夕阳花草一川明。持杯欲下它乡泪，上冢宁无故国情。渐喜三春逢禁火，会须五斗解朝酲。知君屡作东莱梦，我亦飘零叹此生。
次韵元进病中书怀
作者：周紫芝
朝代：宋
体裁：七言律诗

一竿烟雨钓羊裘，稍负初心只自羞。拟学倦飞双去鸟，可怜无定一虚舟。未成大隐定小隐，为用人谋更鬼谋。君有胸中经济策，不须犹说二宜休。
次韵元進寒食感事
作者：周紫芝
朝代：宋

寒食江天雨弄晴，夕陽花草一川明。
持盃欲下它鄉淚，上冢寧無故國情。
漸喜三春逢禁火，會須五斗解朝酲。
知君屢作東萊夢，我亦飄零歎此生。
次韵关子东湖上杂书四绝 其三 水荇
作者：周紫芝
朝代：宋

旧闻春草满池塘，何事新题荇蕊黄。寄语藕花从此去，不须满意著红妆。
次韵关子东湖上杂书四绝·子规
作者：周紫芝
朝代：宋
体裁：七言绝句

两边山木子规啼，不管还乡客梦稀。应为老翁推不去，故将好语劝人归。
次韵关子东湖上杂书四绝·寿星寺
作者：周紫芝
朝代：宋
体裁：七言绝句

上方重阁到云天，一落天星今几年。不见老坡寒碧句，满林风玉自苍然。
次韵关子东湖上杂书四绝·水荇
作者：周紫芝
朝代：宋

旧闻春草满池塘，何事新题荇蘂黄。
寄语藕花从此去，不须满意着红粧。
次韵关子东湖上杂书四绝·清照庵
作者：周紫芝
朝代：宋
体裁：七言绝句

道人结屋在林邱，俗子何由得少留。一闭衡门三十载，为公今过虎溪头。
次韵关子东湖上杂书四绝·清照庵
作者：周紫芝
朝代：宋

道人结屋在林邱，俗子何由得少留。一闭衡门三十载，为公今过虎溪头。上方重阁到云天，一落天星今几年。不见老坡寒碧句，满林风玉自苍然。旧闻春草满池塘，何事新题荇蕊黄。寄语藕花从此去，不须满意著红妆。两边山木子规啼，不管还乡客梦稀。应为老翁推不去，故将好语劝人归。
次韵关子东筇杖
作者：周紫芝
朝代：宋
体裁：七言律诗

林下相从政要君，春来花草各欣欣。须烦无语木上座，时伴能言郑广文。徒步饱看山入眼，醉归应有句凌云。谁知九节仙人杖，解与先生立茂勋。
次韵关子东闻太常新乐
作者：周紫芝
朝代：宋

今岁涂山禹会成，俟河真得见河清。官粗无路朝元去，卧听钧天奏乐声。
次韵关子东闻太常新乐
作者：周紫芝
朝代：宋

今岁涂山禹会成，俟河真得见河清。
官麤无路朝元去，卧听钧天奏乐声。
次韵具茨老人观腊月十五日按兵
作者：周紫芝
朝代：宋

六花阵合红满川，鼓鼙声喧旌暗天。锦裘绣帽不动鞭，腰鞬两弓谁更先。城狐社鼠空百千，一呼辟易投戈鋋。霹雳昼射蛟螭渊，妖星夜落蚩尤躔。谷城老父书谁传，可为帝师策万全。脱兔一出忽复旋，风声鹤唳惊虚弦。常山蛇势孰后前，四头八尾屡变迁。何止内政分轨连，部伍聊足相纠联。势如漂石奔流泉，蒙冲未数浮江船。三军不用呼飞燕，功成唾手岂待年。长安贼平不改廛，万里玉关沉夕烟。降王曳组未解缠，白麻晓下彤庭宣。兵雄泽潞非公贤，谈笑自足空戎边。
次韵具茨老人观腊月十五日按兵
作者：周紫芝
朝代：宋

六花阵合红满川，鼓鼙声喧旌暗天。
锦裘绣帽不动鞭，腰鞬两弓谁更先。
城狐社鼠空百千，一呼辟易投戈鋋。
霹雳昼射蛟螭渊，妖星夜落蚩尤躔。
谷城老父书谁传，可为帝师策万全。
脱兔一出忽復旋，风声鹤唳惊虚弦。
常山蛇势孰后前，四头八尾屡变迁。
何止内政分轨连，部伍聊足相纠联。
势如漂石奔流泉，蒙衝未数浮江船。
三军不用呼飞燕，功成唾手岂待年。
长安贼平不改廛，万里玉关沉夕烟。
降王曳组未解纒，白麻晓下彤庭宣。
兵雄泽潞非公贤，谈笑自足空戎边。
次韵冯远猷夜雨屋漏有作
作者：周紫芝
朝代：宋

我昔在田间，秋霖伤岁熟。
常忧床床雨，夜下东屯屋。
饭牛起晨耕，短蓑聊栉沐。
违湿因五迁，劳形真仆仆。
坐歌南山粲，那惜清夜促。
平生小冯君，秀齿粲冰玉。
生余华屋姿，岂识霑濡辱。
谁知折角巾，肯念滹沱轴。
会将秋雨谣，写入朱弦曲。
知君有过秦，妙画行见録。
衮衣坐法宫，当宁调玉烛。
吾庐虽独破，受冻死亦足。
次韵冯远猷夜雨屋漏有作
作者：周紫芝
朝代：宋

我昔在田间，秋霖伤岁熟。常忧床床雨，夜下东屯屋。饭牛起晨耕，短蓑聊栉沐。违湿因五迁，劳形真仆仆。坐歌南山粲，那惜清夜促。平生小冯君，秀齿粲冰玉。生馀华屋姿，岂识沾濡辱。谁知折角巾，肯念滹沱轴。会将秋雨谣，写入朱弦曲。知君有过秦，妙画行见录。衮衣坐法宫，当宁调玉烛。吾庐虽独破，受冻死亦足。
次韵冯远猷观水
作者：周紫芝
朝代：宋
体裁：七言律诗

带雨山云晚尚繁，黄流先已涨江干。海边鸥鸟恐不下，濠上游鱼谁肯观。锦里十家俱半壁，龙门八节定无滩。早知四载归神禹，疏凿谁能泄浩漫。
次韵几圣见贻二首
作者：周紫芝
朝代：宋

梅花雪后有残枝，留与幽人照夕晖。已借水光浮净几，更将山翠染春衣。回中漫叟移舟去，月下渊明种豆归。知我短坡无客到，肯携长麈为翁挥。坎止流行念已轻，常关虽设是吾扃。事如痛定何堪说，出为饥驱岂有情。满座自倾鸲鹆舞，半岩拟作凤凰声。醉中深意知谁解，付与前身阮步兵。
次韵几圣见贻二首·其一
作者：周紫芝
朝代：宋
体裁：七言律诗

梅花雪后有残枝，留与幽人照夕晖。已借水光浮净几，更将山翠染春衣。回中漫叟移舟去，月下渊明种豆归。知我短坡无客到，肯携长麈为翁挥。
次韵几圣见贻二首·其二
作者：周紫芝
朝代：宋

坎止流行念已轻，常关虽设是吾扃。
事如痛定何堪说，出为饥驱岂有情。
满座自倾鸜鹆舞，半岩拟作凤凰声。
醉中深意知谁解，付与前身阮步兵。
次韵几圣见贻二首·其二
作者：周紫芝
朝代：宋

坎止流行念已轻，常关虽设是吾扃。事如痛定何堪说，出为饥驱岂有情。满座自倾鸲鹆舞，半岩拟作凤凰声。醉中深意知谁解，付与前身阮步兵。
次韵刘元亢读白乐天与刘梦得书
作者：周紫芝
朝代：宋

香山天下士，直道可事君。
口语作奇祸，后来成积薪。
巨栋虽已捐，白璧原自珍。
百年付春梦，千载期斯人。
可怜肉食子，议者空反唇。
文华一照耀，今古无搢绅。
才高固不世，盛德终少邻。
鹿鹿数余子，琐琐非公伦。
丰盈与名誉，讵可钟一身。
暮年林壑意，觞咏全天真。
君子与小人，两者自此分。
寄言颜巷徒，勿语伤哉贫。
次韵刘元亢读白乐天与刘梦得书
作者：周紫芝
朝代：宋

香山天下士，直道可事君。口语作奇祸，后来成积薪。巨栋虽已捐，白璧原自珍。百年付春梦，千载期斯人。可怜肉食子，议者空反唇。文华一照耀，今古无搢绅。才高固不世，盛德终少邻。鹿鹿数馀子，琐琐非公伦。丰盈与名誉，讵可钟一身。暮年林壑意，觞咏全天真。君子与小人，两者自此分。寄言颜巷徒，勿语伤哉贫。
次韵刘元素
作者：周紫芝
朝代：宋
体裁：七言律诗

白头烦恼不堪醒，满引休嫌酒趣行。世事可惊嗟豆落，人生安得俟河清。旧交倾盖由来久，年少论心苦不情。谁与寄声刘校尉，肯来同此看春耕。
次韵刘元素暮春书怀
作者：周紫芝
朝代：宋

断肠风雨落花时，空遣刘郎赋柳枝。涉世功名真蚁穴，送春歌吹只蛙池。尚堪短策时乘兴，犹有寒杯可共持。更愿馀生似东野，云龙无地不相随。
次韵刘元素暮春书怀
作者：周紫芝
朝代：宋

断肠风雨落花时，空遣刘郎赋柳枝。
涉世功名真螘穴，送春歌吹只蛙池。
尚堪短策时乘兴，犹有寒杯可共持。
更愿余生似东野，云龙无地不相随。
次韵刘尉雪后东冈寻梅
作者：周紫芝
朝代：宋
体裁：七言绝句

雪压东冈千树梅，忍寒谁肯为渠来。却愁花底人如玉，羞得南枝不敢开。
次韵劉元亢讀白樂天與劉夢得書
作者：周紫芝
朝代：宋

香山天下士，直道可事君。
口語作奇禍，後來成積薪。
巨棟雖已捐，白璧原自珍。
百年付春夢，千載期斯人。
可憐肉食子，議者空反唇。
文華一照耀，今古無搢紳。
才高固不世，盛德終少鄰。
鹿鹿數餘子，瑣瑣非公倫。
豐盈與名譽，詎可鍾一身。
暮年林壑意，觴咏全天真。
君子與小人，兩者自此分。
寄言顔巷徒，勿語傷哉貧。
次韵南美再赋简仆与王次卿贾善长
作者：周紫芝
朝代：宋
体裁：古风

交游得二子，淡如秋空云。长头喜问事，坦腹意自真。但饱北山蔬，固应嗤阿伦。句法未得妙，画品如入神。岂兹一漫士，可并千载人。
次韵叶兵部九日不出十日登北高峰
作者：周紫芝
朝代：宋
体裁：七言律诗

登临一笑与谁同，此事人间未易逢。莫恨清樽负重九，且看黄菊笑西风。江连碧海潮初上，山近丹霄路欲通。向晚归来得新句，便知云梦落胸中。
次韵同季夜宿松园兼呈清照师
作者：周紫芝
朝代：宋
体裁：五言律诗

鹤骨松园老，霜髯八十春。相逢看日夕，留客赋诗新。鬼亦来听法，谁应可作邻。折腰营斗粟，宁不愧斯人。
次韵同舍四月十日迎驾二首
作者：周紫芝
朝代：宋

日来金阙丽苍龙，风入宫墙展鹿葱。夹道焚香迎步辇，两班鸣玉从群公。时平廊庙半夔龙，赵将何人说李葱。一见黄麾识全仗，始知赤舄有三公。
次韵同舍四月十日迎驾二首·其一
作者：周紫芝
朝代：宋

日来金阙丽苍龙，风入宫墙展鹿葱。
夹道焚香迎步辇，两班鸣玉从羣公。
次韵同舍四月十日迎驾二首·其一
作者：周紫芝
朝代：宋

日来金阙丽苍龙，风入宫墙展鹿葱。夹道焚香迎步辇，两班鸣玉从群公。
次韵同舍四月十日迎驾二首·其二
作者：周紫芝
朝代：宋
体裁：七言绝句

时平廊庙半夔龙，赵将何人说李葱。一见黄麾识全仗，始知赤舄有三公。
次韵同舒天用和元侯三絕·其一
作者：周紫芝
朝代：宋

舒郎人物是清流，不解蒲萄得一州。
郡守無燈亦行樂，也隨賓客上江樓。
次韵同舒天用和元侯三絕·其三
作者：周紫芝
朝代：宋

遊騎歸來尚半酣，一杯誰與瓮頭柑。
小窗夢斷龕燈在，影落疏梅月上庵。
次韵同舒天用和元侯三絕·其二
作者：周紫芝
朝代：宋

亂離燈火不成春，月下歸時有幾人。
我老尚堪陪一笑，世間無似此閑身。
次韵同舒天用和元侯三绝
作者：周紫芝
朝代：宋

舒郎人物是清流，不解蒲萄得一州。郡守无灯亦行乐，也随宾客上江楼。乱离灯火不成春，月下归时有几人。我老尚堪陪一笑，世间无似此闲身。游骑归来尚半酣，一杯谁与瓮头柑。小窗梦断龛灯在，影落疏梅月上庵。
次韵同舒天用和元侯三绝·其一
作者：周紫芝
朝代：宋
体裁：七言绝句

舒郎人物是清流，不解蒲萄得一州。郡守无灯亦行乐，也随宾客上江楼。
次韵同舒天用和元侯三绝·其三
作者：周紫芝
朝代：宋
体裁：七言绝句

游骑归来尚半酣，一杯谁与瓮头柑。小窗梦断龛灯在，影落疏梅月上庵。
次韵同舒天用和元侯三绝·其二
作者：周紫芝
朝代：宋
体裁：七言绝句

乱离灯火不成春，月下归时有几人。我老尚堪陪一笑，世间无似此闲身。
次韵吕仁父十九日朝谒初自宫南门
作者：周紫芝
朝代：宋
体裁：七言律诗

未央宫阙转光风，谁识萧何第一功。禁殿潮连银海阔，御楼霞似赤城红。旧来双舄飞翻处，今在春秋赞祝中。自此翔麟驾君辇，试从紫陌看方瞳。
次韵吕仁父教授题余秋浦诗卷
作者：周紫芝
朝代：宋

病客还随倦鸟翰，霜风犹带客衣寒。谁持马上归来句，换得天孙云锦端。汗漫谁从食蛤游，岁穷真似贾胡留。恨无摩诘丹青手，貌得潇湘两岸秋。试从秋浦望长江，犹有遗踪在渺茫。满地黄花秋日晚，伤心不见紫微郎。
次韵吕仁父教授题余秋浦诗卷·其一
作者：周紫芝
朝代：宋
体裁：七言绝句

病客还随倦鸟翰，霜风犹带客衣寒。谁持马上归来句，换得天孙云锦端。
次韵吕仁父教授题余秋浦诗卷·其三
作者：周紫芝
朝代：宋
体裁：七言绝句

试从秋浦望长江，犹有遗踪在渺茫。满地黄花秋日晚，伤心不见紫微郎。
次韵吕仁父教授题余秋浦诗卷·其二
作者：周紫芝
朝代：宋
体裁：七言绝句

汗漫谁从食蛤游，岁穷真似贾胡留。恨无摩诘丹青手，貌得潇湘两岸秋。
次韵吕居仁诗尾见及四绝
作者：周紫芝
朝代：宋

诗成邂逅得穷愁，眼见郎潜又白头。人物向来山吏部，篇章今日谢宣州。狗监连衡苦未平，秋成戈甲尚乘城。梦魂几欲随公去，为问高安路几程。楼上看山酒一卮，人间此乐岂儿知。秋风吹落霜前雁，寄得西来别后诗。白发书生谁复论，萧然深闭一蓬门。自知赤壁功名晚，羞与周郎作耳孙。
次韵吕居仁诗尾见及四绝·其一
作者：周紫芝
朝代：宋
体裁：七言绝句

诗成邂逅得穷愁，眼见郎潜又白头。人物向来山吏部，篇章今日谢宣州。
次韵吕居仁诗尾见及四绝·其三
作者：周紫芝
朝代：宋

楼上看山酒一卮，人间此乐岂儿知。秋风吹落霜前雁，寄得西来别后诗。
次韵吕居仁诗尾见及四绝·其三
作者：周紫芝
朝代：宋

楼上看山酒一巵，人间此乐岂儿知。
秋风吹落霜前雁，寄得西来别后诗。
次韵吕居仁诗尾见及四绝·其二
作者：周紫芝
朝代：宋
体裁：七言绝句

狗监连衡苦未平，秋成戈甲尚乘城。梦魂几欲随公去，为问高安路几程。
次韵吕居仁诗尾见及四绝·其四
作者：周紫芝
朝代：宋

白发书生谁复论，萧然深闭一蓬门。自知赤壁功名晚，羞与周郎作耳孙。
次韵吕居仁诗尾见及四绝·其四
作者：周紫芝
朝代：宋

白髪书生谁復论，萧然深闭一蓬门。
自知赤壁功名晚，羞与周郎作耳孙。
次韵吕晞朴九日见示
作者：周紫芝
朝代：宋

敢乞兰金作诏泥，年今已是古来稀。
一天细雨家何在，十载黄花客未归。
万事可怜俱老境，故人犹欲借余晖。
但当洗眼秋风裏，饱看云鹏作意飞。
次韵吕晞朴九日见示
作者：周紫芝
朝代：宋

敢乞兰金作诏泥，年今已是古来稀。一天细雨家何在，十载黄花客未归。万事可怜俱老境，故人犹欲借馀晖。但当洗眼秋风里，饱看云鹏作意飞。
次韵君叙湖上偶作
作者：周紫芝
朝代：宋

政恐情须我辈钟，画船同载舞衣红。可怜燕子无人管，不忍桃花过眼空。客睡喜听门剥啄，君诗来送玉丁东。何时却觅孤山路，共吊梅花树下翁。
次韵君叙湖上偶作
作者：周紫芝
朝代：宋

政恐情须我辈钟，画船同载舞衣红。
可怜燕子无人管，不忍桃花过眼空。
客睡喜听门剥啄，君诗来送玉丁东。
何时却觅孤山路，共弔梅花树下翁。
次韵君叙雨中偶作
作者：周紫芝
朝代：宋

春风作意恼春怀，更落残红上紫苔。
无限好诗飞得去，几人今雨肯重来。
梦回故国空千里，酒忆徴君共一杯。
看取西湖天下胜，客愁应为此时开。
次韵君叙雨中偶作
作者：周紫芝
朝代：宋

春风作意恼春怀，更落残红上紫苔。无限好诗飞得去，几人今雨肯重来。梦回故国空千里，酒忆徵君共一杯。看取西湖天下胜，客愁应为此时开。
次韵吴思道赠姑溪道人
作者：周紫芝
朝代：宋
体裁：七言律诗

残生拟觅山中伴，万事厌从儿辈谈。笑我携家常作客，羡君买地已成庵。早将辽海千年梦，换得曹溪一滴甘。闻与道人新结社，懒云今不是常参。
次韵周秀实寺丞七夕三首
作者：周紫芝
朝代：宋

乌鹊桥成不恨迟，隔秋相见岂无期。姮娥空傍月中去，嫁得星郎是几时。夜深闲把玉东西，月下楼空画幕垂。人似天孙酒如玉，梦中犹忆少年时。无限栏阶月下儿，遥瞻星旆却嫌迟。催教织女梳云髻，想得无心理杼丝。
次韵周秀实寺丞七夕三首·其一
作者：周紫芝
朝代：宋
体裁：七言绝句

乌鹊桥成不恨迟，隔秋相见岂无期。姮娥空傍月中去，嫁得星郎是几时。
次韵周秀实寺丞七夕三首·其三
作者：周紫芝
朝代：宋
体裁：七言绝句

无限栏阶月下儿，遥瞻星旆却嫌迟。催教织女梳云髻，想得无心理杼丝。
次韵周秀实寺丞七夕三首·其二
作者：周紫芝
朝代：宋
体裁：七言绝句

夜深闲把玉东西，月下楼空画幕垂。人似天孙酒如玉，梦中犹忆少年时。
次韵和答圆明老师二首
作者：周紫芝
朝代：宋

平生作剧谩逢场，枘凿由来苦未当。笑我弹冠方适越，看谁纫佩独沉湘。捧心政恐元非病，怒臂前知不自量。它日小松山下路，合分风月与徜徉。回首云庵日又低，孤帆欲渡晚风吹。桃花水暖拍堤去，莲叶舟轻随棹移。老罢转知身是梦，愁来只有鬓成丝。人间无地安双足，万事从头愧老师。
次韵和答圆明老师二首·其一
作者：周紫芝
朝代：宋
体裁：七言律诗

平生作剧谩逢场，枘凿由来苦未当。笑我弹冠方适越，看谁纫佩独沉湘。捧心政恐元非病，怒臂前知不自量。它日小松山下路，合分风月与徜徉。
次韵和答圆明老师二首·其二
作者：周紫芝
朝代：宋
体裁：七言律诗

回首云庵日又低，孤帆欲渡晚风吹。桃花水暖拍堤去，莲叶舟轻随棹移。老罢转知身是梦，愁来只有鬓成丝。人间无地安双足，万事从头愧老师。
次韵国师对月见怀
作者：周紫芝
朝代：宋

老子关门不着书，奄奄真復似曹蜍。
月来林下苦相忆，诗落眼前欢有余。
满挹清光归酒面，小分秋色到吾庐。
胸中拍塞愁千斛，特地烦君一扫除。
次韵国师对月见怀
作者：周紫芝
朝代：宋

老子关门不著书，奄奄真复似曹蜍。月来林下苦相忆，诗落眼前欢有馀。满挹清光归酒面，小分秋色到吾庐。胸中拍塞愁千斛，特地烦君一扫除。
次韵圣谟见寄二首
作者：周紫芝
朝代：宋

十年悲两京，万骑开幕府。谁知鹿门翁，远引脱罪罟。吾衰固安用，文字考前古。尚烦金兰交，吊此饥寒苦。庞公不可见，贱子何足取。青衫几痴儿，敛版上公府。固应横海鲸，不可污池罟。高才乏近用，初不异今古。功名亦偶然，惨戚良自苦。富贵如公等，唾手自可取。
次韵圣谟见寄二首·其一
作者：周紫芝
朝代：宋

十年悲两京，万骑开幕府。谁知鹿门翁，远引脱罪罟。吾衰固安用，文字考前古。尚烦金兰交，吊此饥寒苦。庞公不可见，贱子何足取。
次韵圣谟见寄二首·其一
作者：周紫芝
朝代：宋

十年悲两京，万骑开幕府。
谁知鹿门翁，远引脱罪罟。
吾衰固安用，文字考前古。
尚烦金兰交，弔此饥寒苦。
庞公不可见，贱子何足取。
次韵圣谟见寄二首·其二
作者：周紫芝
朝代：宋
体裁：古风

青衫几痴儿，敛版上公府。固应横海鲸，不可污池罟。高才乏近用，初不异今古。功名亦偶然，惨戚良自苦。富贵如公等，唾手自可取。
次韵奉答冯远猷
作者：周紫芝
朝代：宋

翩翩绮纨子，粲粲洁衣服。朱门酒肉臭，不饱膏粱腹。凄迷百草中，得比兰与玉。手持白瑶琴，欲鼓朱弦曲。閟兹清庙音，未易可流俗。名家千里驹，历块步巳独。妙年振华镳，肯折盐车轴。中原暗风尘，国步日窘促。勒铭树高勋，要是一夔足。期君乃如此，使我安小筑。
次韵奉答冯远猷
作者：周紫芝
朝代：宋

翩翩绮纨子，粲粲洁衣服。
朱门酒肉臭，不饱膏粱腹。
凄迷百草中，得比兰与玉。
手持白瑶琴，欲鼓朱絃曲。
閟兹清庙音，未易可流俗。
名家千里驹，历块步巳独。
妙年振华镳，肯折盐车轴。
中原暗风尘，国步日窘促。
勒铭树高勋，要是一夔足。
期君乃如此，使我安小筑。
次韵姑溪兴国寺晚眺
作者：周紫芝
朝代：宋
体裁：七言律诗

禅房花木有残红，此地还因曲径通。竹影看摇金琐碎，风铃解语玉丁东。人来白鸟横空处，山在先生倚杖中。绝唱未酬才已尽，夜灯搔首鬓如蓬。
次韵子东奉命祠高禖斋宫望临平山
作者：周紫芝
朝代：宋
体裁：七言律诗

遥想祠宫晓色寒，卷帘聊此看孱颜。官闲颇似苏司业，诗好全如庾子山。觅句不妨烟雨外，浮家犹记往来间。旧游有意重回首，恐上金銮未得还。
次韵子东春雪
作者：周紫芝
朝代：宋

春光早已到千林，尚有余寒压晓衾。
解作飞花朝蔌蔌，绝胜疏雨晓涔涔。
无田亦有三登意，是瑞何妨一尺深。
雪裏故人谁过我，西湖岩壑似山阴。
次韵子东春雪
作者：周紫芝
朝代：宋

春光早已到千林，尚有馀寒压晓衾。解作飞花朝蔌蔌，绝胜疏雨晓涔涔。无田亦有三登意，是瑞何妨一尺深。雪里故人谁过我，西湖岩壑似山阴。
次韵子容池亭晚思二首
作者：周紫芝
朝代：宋

便到青云尚黑头，有亭莫赋二宜休。如君岂是池中物，要趁官闲作浪游。漫叟江湖闲日月，辋川图画小池亭。谢郎春草有新句，付与老人双眼青。
次韵子容池亭晚思二首·其一
作者：周紫芝
朝代：宋
体裁：七言绝句

便到青云尚黑头，有亭莫赋二宜休。如君岂是池中物，要趁官闲作浪游。
次韵子容池亭晚思二首·其一
作者：周紫芝
朝代：宋

便到青雲尚黑頭，有亭莫賦二宜休。
如君豈是池中物，要趁官閑作浪遊。
次韵子容池亭晚思二首·其二
作者：周紫芝
朝代：宋

漫叟江湖閑日月，輞川圖畫小池亭。
謝郎春草有新句，付與老人雙眼青。
次韵子容池亭晚思二首·其二
作者：周紫芝
朝代：宋
体裁：七言绝句

漫叟江湖闲日月，辋川图画小池亭。谢郎春草有新句，付与老人双眼青。
次韵子绍九日杜门
作者：周紫芝
朝代：宋

晚吹悲落叶，微云淡秋阳。幽花趁佳节，绿酒生寒光。秋物谁可人，木奴半青黄。想当持两螯，与客荐一觞。未须落乌纱，着屐登上方。池边木芙蓉，亦足醉流芳。醉辄遣坐客，醒复翻书囊。心远门常开，足适屦可忘。念我安得此，用卧秋日长。衰年迫蹇嵼，病力难取勷。昔与群少年，登山名跳梁。醉中看茱萸，尚忆故态狂。岁月挽不留，老大徒自伤。但念拜东野，相从日寻常。
次韵子绍九日杜门
作者：周紫芝
朝代：宋

晚吹悲落叶，微云淡秋阳。
幽花趁佳节，绿酒生寒光。
秋物谁可人，木奴半青黄。
想当持两螯，与客荐一觞。
未须落乌纱，着屐登上方。
池边木芙蓉，亦足醉流芳。
醉辄遣坐客，醒復翻书囊。
心远门常开，足适屦可忘。
念我安得此，用卧秋日长。
衰年廹蹇嵼，病力难取勷。
昔与羣少年，登山名跳梁。
醉中看茱萸，尚忆故态狂。
岁月挽不留，老大徒自伤。
但念拜东野，相从日寻常。
次韵子绍同黄超然诸公山中之作
作者：周紫芝
朝代：宋

人生丘壑意，往往老未决。
煌煌金朱人，何尝树风烈。
转战作蛮触，肝胆殊楚越。
晚为林下游，如热就炎暍。
不知谁尔嗔，自欲作此孽。
诸郎名坐曹，十日忽已浃。
竹舆走骎骎，山溜随活活。
青山不相违，相见两欣悦。
共赋临清流，班荆坐林樾。
谁持步兵酒，相救文园渇。
风啸苏门登，衣飘御风列。
问酒挂百金，登高扶九节。
况乃落星岩，似与世人别。
尚想儋州翁，清诗散飞屑。
遗迹倘可寻，斯游未宜辍。
伟哉二三子，风姿各磊落。
应怜老病足，无用饱刍秣。
那得嘶北风，长歌唾壶缺。
眼看磊落士，抗论自超拔。
各鸣白玉珂，共上黄金阙。
笑我不出门，与世无乃拙。
长鬚夜光持，清澹两奇绝。
咀味久益寒，牙类贮冰雪。
谁当笑我起，着鞭追往辙。
同乘一叶舟，共载西湖月。
次韵子绍同黄超然诸公山中之作
作者：周紫芝
朝代：宋

人生丘壑意，往往老未决。煌煌金朱人，何尝树风烈。转战作蛮触，肝胆殊楚越。晚为林下游，如热就炎暍。不知谁尔嗔，自欲作此孽。诸郎名坐曹，十日忽已浃。竹舆走骎骎，山溜随活活。青山不相违，相见两欣悦。共赋临清流，班荆坐林樾。谁持步兵酒，相救文园渴。风啸苏门登，衣飘御风列。问酒挂百金，登高扶九节。况乃落星岩，似与世人别。尚想儋州翁，清诗散飞屑。遗迹倘可寻，斯游未宜辍。伟哉二三子，风姿各磊落。应怜老病足，无用饱刍秣。那得嘶北风，长歌唾壶缺。眼看磊落士，抗论自超拔。各鸣白玉珂，共上黄金阙。笑我不出门，与世无乃拙。长须夜光持，清澹两奇绝。咀味久益寒，牙类贮冰雪。谁当笑我起，着鞭追往辙。同乘一叶舟，共载西湖月。
次韵子绍游寿星寺寒碧轩
作者：周紫芝
朝代：宋

好竹连山万壑青，落星天近接飞甍。流杯共把人须胜，风玉相看眼倍明。故老旧游云已散，孙郎长啸凤重鸣。闲来却倚朱栏看，苍雪依然入句清。
次韵子绍游寿星寺寒碧轩
作者：周紫芝
朝代：宋

好竹连山万壑青，落星天近接飞甍。
流杯共把人须胜，风玉相看眼倍明。
故老旧游云已散，孙郎长啸鳯重鸣。
闲来却倚朱栏看，苍雪依然入句清。
次韵子绍秋热望雨之作得诗而雨已足故诗意小异
作者：周紫芝
朝代：宋

我欲蓐收回老火，乞雨天公殊未可。忍饥但复念壁立，回首谁能看甑堕。天将夜雨送秋来，可近书檠吾已惰。耕犁泽泽水涓涓，归买一廛犹不果。老翁何日在田间，君上青云应记我。
次韵子绍秋热望雨之作得诗而雨已足故诗意小异
作者：周紫芝
朝代：宋

我欲蓐收回老火，乞雨天公殊未可。
忍饥但復念壁立，回首谁能看甑堕。
天将夜雨送秋来，可近书檠吾已惰。
耕犁泽泽水涓涓，归买一廛犹不果。
老翁何日在田间，君上青云应记我。
次韵子绍立春二首
作者：周紫芝
朝代：宋

自息中山斗，长安几见春。司天得南正，迎日法高辛。送老年华速，催耕雨意新。又闻宽大诏，飞舞下天津。客久悲残岁，春生尚薄寒。簪花人似梦，卷白意先阑。黄犊还惊眼，青菹已入盘。新年有行乐，老去逐君难。
次韵子绍立春二首·其一
作者：周紫芝
朝代：宋

自息中山斗，长安几见春。司天得南正，迎日法高辛。送老年华速，催耕雨意新。又闻宽大诏，飞舞下天津。
次韵子绍立春二首·其一
作者：周紫芝
朝代：宋

自息中山鬬，长安几见春。
司天得南正，迎日法高辛。
送老年华速，催耕雨意新。
又闻寛大诏，飞舞下天津。
次韵子绍立春二首·其二
作者：周紫芝
朝代：宋

客久悲残岁，春生尚薄寒。簪花人似梦，卷白意先阑。黄犊还惊眼，青菹已入盘。新年有行乐，老去逐君难。
次韵子绍立春二首·其二
作者：周紫芝
朝代：宋

客久悲残岁，春生尚薄寒。
簪花人似梦，卷白意先阑。
黄犊还惊眼，青葅已入盘。
新年有行乐，老去逐君难。
次韵子绍腊雪书事
作者：周紫芝
朝代：宋

君莫爱广寒殿冷月姊归，夜乘白凤空中飞。何如长安城中千门万户雪，玉皇后阙人间稀。明年王春月书正，瑞麦垂黄腊前应。衮衣丞相穆天縡，白发野人歌圣政。吾生老矣直宜休，此心欲话谁当酬。短犁青帽耕雪垄，破晓何时归饭牛。诵君新诗如七发，酒酣起舞耳亦热。满夜方伴月婵娟，开户不知风凛冽。
次韵子绍腊雪书事
作者：周紫芝
朝代：宋

君莫爱广寒殿冷月姊归，夜乘白鳯空中飞。
何如长安城中千门万户雪，玉皇后阙人间稀。
明年王春月书正，瑞麦垂黄腊前应。
衮衣丞相穆天縡，白髪野人歌圣政。
吾生老矣直宜休，此心欲话谁当酬。
短犁青帽耕雪垄，破晓何时归饭牛。
诵君新诗如七发，酒酣起舞耳亦热。
满夜方伴月婵娟，开户不知风凛冽。
次韵子绍送春七绝
作者：周紫芝
朝代：宋

混沌七窍凿，可恨倏与忽。人生寒暑间，万古长出没。孙郎惜春句，平澹古未闻。譬如春江波，因春自成纹。来禽着青子，红叶护残春。但使风味胜，不愧桃李门。微生感年衰，谁能惜春尽。政恐厌黄梅，吴杨出蒸菌。西湖天下胜，咫尺安得往。青春不可追，老力亦难强。招提在南山，共著蜡屐登。世无谢康乐，此事谁复能。青春不识回，岂但春去闲。何以永我日，妙香横博山。
次韵子绍送春七绝·其一
作者：周紫芝
朝代：宋
体裁：五言绝句

混沌七窍凿，可恨倏与忽。人生寒暑间，万古长出没。
次韵子绍送春七绝·其七
作者：周紫芝
朝代：宋
体裁：五言绝句

青春不识回，岂但春去闲。何以永我日，妙香横博山。
次韵子绍送春七绝·其三
作者：周紫芝
朝代：宋
体裁：五言绝句

来禽着青子，红叶护残春。但使风味胜，不愧桃李门。
次韵子绍送春七绝·其二
作者：周紫芝
朝代：宋
体裁：五言绝句

孙郎惜春句，平澹古未闻。譬如春江波，因春自成纹。
次韵子绍送春七绝·其五
作者：周紫芝
朝代：宋
体裁：五言绝句

西湖天下胜，咫尺安得往。青春不可追，老力亦难强。
次韵子绍送春七绝·其六
作者：周紫芝
朝代：宋

招提在南山，共着蜡屐登。
世无谢康乐，此事谁復能。
次韵子绍送春七绝·其六
作者：周紫芝
朝代：宋

招提在南山，共著蜡屐登。世无谢康乐，此事谁复能。
次韵子绍送春七绝·其四
作者：周紫芝
朝代：宋
体裁：五言绝句

微生感年衰，谁能惜春尽。政恐厌黄梅，吴杨出蒸菌。
次韵子绍雨中游北山礼白衣大士
作者：周紫芝
朝代：宋

官冷长如赐沐闲，门虽漫设昼常关。
劳君马上风前句，画我湖边雨外山。
落木半岩秋色裏，曲栏千尺暮云间。
白衣大士应怜我，忍对高人不厚颜。
次韵子绍雨中游北山礼白衣大士
作者：周紫芝
朝代：宋

官冷长如赐沐闲，门虽漫设昼常关。劳君马上风前句，画我湖边雨外山。落木半岩秋色里，曲栏千尺暮云间。白衣大士应怜我，忍对高人不厚颜。
次韵子绍题竹坡二首
作者：周紫芝
朝代：宋

孙郎忽唾寒窗玉，来过当年玉川屋。更作纵横一尺书，为榜南坡两三竹。结庐归卧今尚无，白头寄食犹中都。移栽自种短墙底，他时此计知何如。
次韵子绍题竹坡二首·其一
作者：周紫芝
朝代：宋
体裁：七言绝句

孙郎忽唾寒窗玉，来过当年玉川屋。更作纵横一尺书，为榜南坡两三竹。
次韵子绍题竹坡二首·其二
作者：周紫芝
朝代：宋
体裁：七言绝句

结庐归卧今尚无，白头寄食犹中都。移栽自种短墙底，他时此计知何如。
次韵子雍同达书记游安林
作者：周紫芝
朝代：宋

江湖流落一乌巾，同障西风满扇尘。试为支郎吐幽句，了知长吉是前身。欲宽江上三年梦，更碾禅房一掬春。不为相逢苦相挽，行吟应在楚江滨。
次韵子雍同达书记游安林
作者：周紫芝
朝代：宋

江湖流落一乌巾，同障西风满扇尘。
试为支郎吐幽句，了知长吉是前身。
欲寛江上三年梦，更碾禅房一掬春。
不为相逢苦相挽，行吟应在楚江滨。
次韵孙子绍判院喜雨之作
作者：周紫芝
朝代：宋

丰隆欲鞭车，风伯不借便。我欲讼风伯，云意亦复变。帝命谁敢迟，民事那可缓。油云始肤寸，崇朝忽瀰漫。深忧轸渊衷，冻雨洗霜霰。知谁挽银河，倾泻落天半。喜气同雨来，孙郎语良健。应怜占籍者，就食免流转。天子坐法宫，斯民乐芳甸。云山倘可寻，野水不辞乱。幽人得新凉，妙作寄三叹。君锋不可当，我复那能殿。
次韵孙子绍判院喜雨之作
作者：周紫芝
朝代：宋

丰隆欲鞭车，风伯不借便。
我欲讼风伯，云意亦復变。
帝命谁敢迟，民事那可缓。
油云始肤寸，崇朝忽瀰漫。
深忧轸渊衷，冻雨洗霜霰。
知谁挽银河，倾泻落天半。
喜气同雨来，孙郎语良健。
应怜占籍者，就食免流转。
天子坐法宫，斯民乐芳甸。
云山倘可寻，野水不辞乱。
幽人得新凉，妙作寄三嘆。
君锋不可当，我復那能殿。
次韵孙子绍山矾
作者：周紫芝
朝代：宋

造化出尤物，余芳若为容。
遥知补陀山，天香落岩风。
题评付大手，妙质烦天公。
捧心陋嫫母，彼美唯孟庸。
但恐两无情，一笑花遂空。
赖此绝世姿，堕君幽句中。
相识苦恨晚，着语今復仝。
愿偕九畹兰，结根永相从。
可怜金钱花，亦荐白玉钟。
勿遣倡条滋，乱我风露丛。
次韵孙子绍山矾
作者：周紫芝
朝代：宋

造化出尤物，馀芳若为容。遥知补陀山，天香落岩风。题评付大手，妙质烦天公。捧心陋嫫母，彼美唯孟庸。但恐两无情，一笑花遂空。赖此绝世姿，堕君幽句中。相识苦恨晚，著语今复仝。愿偕九畹兰，结根永相从。可怜金钱花，亦荐白玉钟。勿遣倡条滋，乱我风露丛。
次韵季共再赋
作者：周紫芝
朝代：宋

住作山中居，懒甚不出屋。
谁知五斗腰，须用作鈎曲。
索米无如何，问舍岂不欲。
空怀西溪鱼，红鳞脍寒玉。
不知坐中山，修眉为谁绿。
敝裘裹粗缯，随分了寒燠。
傥忍作海夫，虽臭亦可逐。
如其不能然，未可叹沉陆。
此事谁当论，唾面恐自速。
如君秀芝兰，非世闲草木。
交盖久已倾，谈舌未易缩。
不知人谓何，此念吾已熟。
年来有新游，妙语敌岳麓。
县知南屏谦，颇为调茗粥。
何人余羊羔，金帐意有属。
浅斟醉糢糊，低唱声断续。
谁同白傅春，楼下雪中竹。
更题竹上诗，伤神想幽独。
但恐世间求，此乐未容復。
况乃籋云姿，自是千里足。
行看锵八鸾，何止刍一束。
应怜老病翁，短髪悲曲局。
次韵季共再赋
作者：周紫芝
朝代：宋

住作山中居，懒甚不出屋。谁知五斗腰，须用作钩曲。索米无如何，问舍岂不欲。空怀西溪鱼，红鳞脍寒玉。不知坐中山，修眉为谁绿。敝裘裹粗缯，随分了寒燠。傥忍作海夫，虽臭亦可逐。如其不能然，未可叹沉陆。此事谁当论，唾面恐自速。如君秀芝兰，非世闲草木。交盖久已倾，谈舌未易缩。不知人谓何，此念吾已熟。年来有新游，妙语敌岳麓。县知南屏谦，颇为调茗粥。何人馀羊羔，金帐意有属。浅斟醉模糊，低唱声断续。谁同白傅春，楼下雪中竹。更题竹上诗，伤神想幽独。但恐世间求，此乐未容复。况乃籋云姿，自是千里足。行看锵八鸾，何止刍一束。应怜老病翁，短发悲曲局。
次韵季共再赋
作者：周紫芝
朝代：宋

寒深方闭门，雪重忽满屋。
谁能起僵卧，赖此阳春曲。
曲高虽和寡，喜甚得所欲。
心知夜光珠，大胜暖花玉。
歌君窈窕词，侑我荔枝绿。
颇疑蜗牛庐，忽作驼裘燠。
穷儿偶作富，贫固不待逐。
我老况才尽，文字羞二陆。
上水船苦迟，脱手弹惊速。
寒如猬张毛，痴类乌栖木。
儿时弄笔手，老欲袖间缩。
打窗听悉窣，坐睡便清熟。
瞑想西湖雪，已没孤山麓。
那知公是时，洗钵饭僧粥。
灞桥风雪驴，并酌不相属。
政如冠上貂，难使狗尾续。
病骨尚畏寒，少待吹嶰竹。
春山走倭迟，呼客慰穷独。
新游亦不恶，旧观疑可復。
欢知当有余，饮岂叹不足。
述作付陶谢，囊囊归自束。
相从笑痴儿，日暮方生局。
次韵季共再赋
作者：周紫芝
朝代：宋

寒深方闭门，雪重忽满屋。谁能起僵卧，赖此阳春曲。曲高虽和寡，喜甚得所欲。心知夜光珠，大胜煖花玉。歌君窈窕词，侑我荔枝绿。颇疑蜗牛庐，忽作驼裘燠。穷儿偶作富，贫固不待逐。我老况才尽，文字羞二陆。上水船苦迟，脱手弹惊速。寒如猬张毛，痴类乌栖木。儿时弄笔手，老欲袖间缩。打窗听悉窣，坐睡便清熟。瞑想西湖雪，已没孤山麓。那知公是时，洗钵饭僧粥。灞桥风雪驴，并酌不相属。政如冠上貂，难使狗尾续。病骨尚畏寒，少待吹嶰竹。春山走倭迟，呼客慰穷独。新游亦不恶，旧观疑可复。欢知当有馀，饮岂叹不足。述作付陶谢，囊囊归自束。相从笑痴儿，日暮方生局。
次韵季共古意三首
作者：周紫芝
朝代：宋

艳女涂修眉，贞女重妇德。纷纷桃李花，岂复无颜色。争妍固可怜，落知不足惜。我欲采江蓠，怅望秋水隔。人生结绸缪，捐情誓苍旻。恩爱那得长，故交不如新。蹭蹬迫岁晚，坎壈悲斯人。举世亦何有，知心繄夫君。客从远方来，独立江水湄。江水何悠悠，白发空离离。病足修长途，弱羽思归飞。歌君伤秋曲，泪湿游子衣。
次韵季共古意三首·其一
作者：周紫芝
朝代：宋

艳女涂修眉，贞女重妇德。纷纷桃李花，岂复无颜色。争妍固可怜，落知不足惜。我欲采江蓠，怅望秋水隔。
次韵季共古意三首·其一
作者：周紫芝
朝代：宋

艷女涂修眉，贞女重妇德。
纷纷桃李花，岂復无颜色。
争妍固可怜，落知不足惜。
我欲采江蓠，怅望秋水隔。
次韵季共古意三首·其三
作者：周紫芝
朝代：宋

客从远方来，独立江水湄。江水何悠悠，白发空离离。病足修长途，弱羽思归飞。歌君伤秋曲，泪湿游子衣。
次韵季共古意三首·其三
作者：周紫芝
朝代：宋

客从远方来，独立江水湄。
江水何悠悠，白髪空离离。
病足修长途，弱羽思归飞。
歌君伤秋曲，泪湿游子衣。
次韵季共古意三首·其二
作者：周紫芝
朝代：宋

人生结绸缪，捐情誓苍旻。
恩爱那得长，故交不如新。
蹭蹬廹岁晚，坎壈悲斯人。
举世亦何有，知心繄夫君。
次韵季共古意三首·其二
作者：周紫芝
朝代：宋

人生结绸缪，捐情誓苍旻。恩爱那得长，故交不如新。蹭蹬迫岁晚，坎壈悲斯人。举世亦何有，知心繄夫君。
次韵季共和相之前作二首
作者：周紫芝
朝代：宋

谁从玉阙蓬莱殿，吹下仙人萼绿华。风急有时翻柳絮，月寒无数著梅花。时开病眼看三径，胜着青衫趁两衙。欲煮南屏山下雪，问谁能点老谦茶。雪意鬖鬖整复斜，似人霜鬓不胜华。只今瘦骨攲风帽，空忆寒江钓浪花。妙舞正看回激楚，两峰旋欲战彭衙。不将盐絮轻相比，似我南窗玉色茶。
次韵季共和相之前作二首·其一
作者：周紫芝
朝代：宋

谁从玉阙蓬莱殿，吹下仙人萼绿华。风急有时翻柳絮，月寒无数著梅花。时开病眼看三径，胜着青衫趁两衙。欲煮南屏山下雪，问谁能点老谦茶。
次韵季共和相之前作二首·其一
作者：周紫芝
朝代：宋

谁从玉阙蓬莱殿，吹下仙人蕚绿华。
风急有时翻柳絮，月寒无数着梅花。
时开病眼看三径，胜着青衫趁两衙。
欲煮南屏山下雪，问谁能点老谦茶。
次韵季共和相之前作二首·其二
作者：周紫芝
朝代：宋

雪意鬖鬖整复斜，似人霜鬓不胜华。只今瘦骨攲风帽，空忆寒江钓浪花。妙舞正看回激楚，两峰旋欲战彭衙。不将盐絮轻相比，似我南窗玉色茶。
次韵季共和相之前作二首·其二
作者：周紫芝
朝代：宋

雪意鬖鬖整復斜，似人霜髩不胜华。
只今瘦骨欹风帽，空忆寒江钓浪花。
妙舞正看回激楚，两峰旋欲战彭衙。
不将盐絮轻相比，似我南窗玉色茶。
次韵季共大雪早游竹阁书所见
作者：周紫芝
朝代：宋

忆昔司酒毋，濒湖赋官屋。颇如贺知章，上疏得湖曲。诗虽竟坐穷，天亦稍从欲。三年看飞雪，万岭琢寒玉。有时横轻舠，不敢唾净绿。但当忍涕洟，岂不念安燠。是时走绯衣，荷担晚相逐。坚冰凿涸阴，推日在北陆。收藏备赐颁，功用等神速。归来阅空庭，玉立僵冻木。青灯照诗肩，屡作龟颈缩。高轩客谁过，寒瓮酒空熟。只今古城隅，回望苍山麓。崎岖失岩岫，红腐困饘粥。王郎飞晓骖，此意知有属。文怀断弦悲，当倩鸾胶续。话客想回舟，敲门亦看竹。恨无摩诘手，风姿写幽独。忆君肠九回，得意日三复。平日交游尽，如子一夔足。他时追汗漫，便可摆拘束。人生何自苦，成败棋一局。
次韵季共大雪早游竹阁书所见
作者：周紫芝
朝代：宋

忆昔司酒毋，濒湖赋官屋。
颇如贺知章，上疏得湖曲。
诗虽竟坐穷，天亦稍从欲。
三年看飞雪，万岭琢寒玉。
有时横轻舠，不敢唾净绿。
但当忍涕洟，岂不念安燠。
是时走绯衣，荷担晚相逐。
坚冰凿涸阴，推日在北陆。
收藏备赐颁，功用等神速。
归来阅空庭，玉立僵冻木。
青灯照诗肩，屡作龟颈缩。
高轩客谁过，寒瓮酒空熟。
只今古城隅，回望苍山麓。
﨑岖失岩岫，红腐困饘粥。
王郎飞晓骖，此意知有属。
文怀断弦悲，当倩鸾胶续。
话客想回舟，敲门亦看竹。
恨无摩诘手，风姿写幽独。
忆君肠九回，得意日三復。
平日交游尽，如子一夔足。
他时追汗漫，便可摆拘束。
人生何自苦，成败棋一局。
次韵季共月夜见怀竹坡用子绍韵
作者：周紫芝
朝代：宋

五十九年蘧伯玉，家无担石居无屋。喜君马上风前诗，似我南坡月中竹。寒窗有意过我无，雍容车骑子甚都。更当为作子虚赋，王郎文彩今相如。乌衣诸郎美如玉，笑我秋风卷茅屋。才高渠是判花人，头白吾羞汗青竹。此君那可一日无，桃花不复怨玄都。得公明月千斛珠，我羞鱼目真不如。无方可试蓝田玉，空想云庵卧玉屋。赖有人间百尺楼，下临此地千寻竹。衰翁久已一故无，聊睇逸骥方过都。公是风流小摩诘，我为无用长侨如。铅刀不可切坚玉，敝筐岂能持大屋。强驱跛鳖当前锋，看公诗成如破竹。君房言语举世无，射策未许蒙帝都。巴人下里不足数，云韶九奏方纯如。蕴石知公似荆玉，谁作玙璠荐王屋。白髯应笑虎头痴，青衫谩把鱼须竹。老此安能为有无，曹会岂可当大都。弹丸脱手盘走珠，句然如此今谁如。平世欲献初无玉，何尝生存梦华屋。苦遭田父亦与饮，不问主人时看竹。十事如意八九无，暮年犹喜见子都。那能从公得三绝，但可一身观六如。鲈鱼忆鲙松江玉，船作浮家当渔屋。寒窗梦著雨中蓑，长钓复垂波上竹。平生仅识之与无，敢攻诗城跨二都。归舟欲上知可呼，念舍公去何所如。公哦新诗戛鸣玉，欲办陟釐须满屋。谁遣蓝田丘壑人，来吹缑岭参差竹。心知游路岂复无，颇如六鹢飞宋都。小巫羞涩见大巫，神气比公真蔑如。
次韵季共月夜见怀竹坡用子绍韵·其一
作者：周紫芝
朝代：宋
体裁：七言绝句

五十九年蘧伯玉，家无担石居无屋。喜君马上风前诗，似我南坡月中竹。
次韵季共月夜见怀竹坡用子绍韵·其一三
作者：周紫芝
朝代：宋

鲈鱼忆鲙松江玉，船作浮家当渔屋。
寒窗梦着雨中蓑，长钓復垂波上竹。
次韵季共月夜见怀竹坡用子绍韵·其一五
作者：周紫芝
朝代：宋

公哦新诗戞鸣玉，欲办陟釐须满屋。
谁遣蓝田丘壑人，来吹缑岭参差竹。
次韵季共月夜见怀竹坡用子绍韵·其一六
作者：周紫芝
朝代：宋

心知游路岂復无，颇如六鹢飞宋都。
小巫羞涩见大巫，神气比公真蔑如。
次韵季共月夜见怀竹坡用子绍韵·其七
作者：周紫芝
朝代：宋
体裁：七言绝句

铅刀不可切坚玉，敝筐岂能持大屋。强驱跛鳖当前锋，看公诗成如破竹。
次韵季共月夜见怀竹坡用子绍韵·其三
作者：周紫芝
朝代：宋
体裁：七言绝句

乌衣诸郎美如玉，笑我秋风卷茅屋。才高渠是判花人，头白吾羞汗青竹。
次韵季共月夜见怀竹坡用子绍韵·其九
作者：周紫芝
朝代：宋

蕴石知公似荆玉，谁作玙璠荐王屋。白髯应笑虎头痴，青衫谩把鱼须竹。
次韵季共月夜见怀竹坡用子绍韵·其九
作者：周紫芝
朝代：宋

藴石知公似荆玉，谁作玙璠荐王屋。
白髯应笑虎头痴，青衫谩把鱼须竹。
次韵季共月夜见怀竹坡用子绍韵·其二
作者：周紫芝
朝代：宋
体裁：七言绝句

寒窗有意过我无，雍容车骑子甚都。更当为作子虚赋，王郎文彩今相如。
次韵季共月夜见怀竹坡用子绍韵·其五
作者：周紫芝
朝代：宋
体裁：七言绝句

无方可试蓝田玉，空想云庵卧玉屋。赖有人间百尺楼，下临此地千寻竹。
次韵季共月夜见怀竹坡用子绍韵·其八
作者：周紫芝
朝代：宋
体裁：七言绝句

君房言语举世无，射策未许蒙帝都。巴人下里不足数，云韶九奏方纯如。
次韵季共月夜见怀竹坡用子绍韵·其六
作者：周紫芝
朝代：宋
体裁：七言绝句

衰翁久已一故无，聊睇逸骥方过都。公是风流小摩诘，我为无用长侨如。
次韵季共月夜见怀竹坡用子绍韵·其十
作者：周紫芝
朝代：宋
体裁：七言绝句

老此安能为有无，曹会岂可当大都。弹丸脱手盘走珠，句然如此今谁如。
次韵季共月夜见怀竹坡用子绍韵·其十一
作者：周紫芝
朝代：宋
体裁：七言绝句

平世欲献初无玉，何尝生存梦华屋。苦遭田父亦与饮，不问主人时看竹。
次韵季共月夜见怀竹坡用子绍韵·其十三
作者：周紫芝
朝代：宋

鲈鱼忆鲙松江玉，船作浮家当渔屋。寒窗梦著雨中蓑，长钓复垂波上竹。
次韵季共月夜见怀竹坡用子绍韵·其十二
作者：周紫芝
朝代：宋
体裁：七言绝句

十事如意八九无，暮年犹喜见子都。那能从公得三绝，但可一身观六如。
次韵季共月夜见怀竹坡用子绍韵·其十五
作者：周紫芝
朝代：宋

公哦新诗戛鸣玉，欲办陟釐须满屋。谁遣蓝田丘壑人，来吹缑岭参差竹。
次韵季共月夜见怀竹坡用子绍韵·其十六
作者：周紫芝
朝代：宋

心知游路岂复无，颇如六鹢飞宋都。小巫羞涩见大巫，神气比公真蔑如。
次韵季共月夜见怀竹坡用子绍韵·其十四
作者：周紫芝
朝代：宋
体裁：七言绝句

平生仅识之与无，敢攻诗城跨二都。归舟欲上知可呼，念舍公去何所如。
次韵季共月夜见怀竹坡用子绍韵·其四
作者：周紫芝
朝代：宋

此君那可一日无，桃花不复怨玄都。得公明月千斛珠，我羞鱼目真不如。
次韵季共月夜见怀竹坡用子绍韵·其四
作者：周紫芝
朝代：宋

此君那可一日无，桃花不復怨玄都。
得公明月千斛珠，我羞鱼目真不如。
次韵季共蓬斋夜坐三首
作者：周紫芝
朝代：宋

幽人怀故乡，夜坐听秋雨。耿耿不成寐，悽悽亦良苦。酒白应自斟，茶甘为谁煮。喜意入寒灯，诗成看花吐。乐饥焰短檠，玉虫缀钗股。当亦念衰翁，秋风卧何许。寒斋秋意高，夜久群籁息。眼前无一尘，谁与共此席。平生乐虚旷，颇怪言不食。遥知高世意，仰面看屋脊。秋虫曾何知，悲鸣乱胸臆。君亦意不眠，佳月良可惜。露井飞彫梧，碧月借秋色。颇闻遭鼠辈，恼睡成反侧。君岂劾鼠手，姑缓藁街磔。我亦见事惯，流年反多历。谁能与此物，更较胜负敌。一笑谓狸奴，无乃尔不职。
次韵季共蓬斋夜坐三首·其一
作者：周紫芝
朝代：宋
体裁：古风

幽人怀故乡，夜坐听秋雨。耿耿不成寐，悽悽亦良苦。酒白应自斟，茶甘为谁煮。喜意入寒灯，诗成看花吐。乐饥焰短檠，玉虫缀钗股。当亦念衰翁，秋风卧何许。
次韵季共蓬斋夜坐三首·其三
作者：周紫芝
朝代：宋

露井飞彫梧，碧月借秋色。颇闻遭鼠辈，恼睡成反侧。君岂劾鼠手，姑缓藁街磔。我亦见事惯，流年反多历。谁能与此物，更较胜负敌。一笑谓狸奴，无乃尔不职。
次韵季共蓬斋夜坐三首·其三
作者：周紫芝
朝代：宋

露井飞雕梧，碧月借秋色。
颇闻遭鼠辈，恼睡成反侧。
君岂劾鼠手，姑缓藁街磔。
我亦见事惯，流年反多历。
谁能与此物，更较胜负敌。
一笑谓狸奴，无乃尔不职。
次韵季共蓬斋夜坐三首·其二
作者：周紫芝
朝代：宋

寒斋秋意高，夜久羣籁息。
眼前无一尘，谁与共此席。
平生乐虚旷，颇怪言不食。
遥知高世意，仰面看屋脊。
秋虫曾何知，悲鸣乱胸臆。
君亦意不眠，佳月良可惜。
次韵季共蓬斋夜坐三首·其二
作者：周紫芝
朝代：宋

寒斋秋意高，夜久群籁息。眼前无一尘，谁与共此席。平生乐虚旷，颇怪言不食。遥知高世意，仰面看屋脊。秋虫曾何知，悲鸣乱胸臆。君亦意不眠，佳月良可惜。
次韵季共蓬斋新梅
作者：周紫芝
朝代：宋

王郎巧催花，妙语起槁枯。譬如返魂香，能使死者苏。诗成花亦开，小草时卷舒。颇如风前柳，胜韵花中无。蓬斋姑射仙，不待折简呼。芳姿倚醉玉，未用须人扶。自君作周旋，此德良不孤。移根始山中，一笑烦王都。坐令桃李花，浅俗皆凡夫。棐几滑以净，云窗窈而虚。酽白夺寒雪，软红空九衢。我久离山中，问花今何如。殷勤培弱干，何日课獠奴。于花苟得计，于我亦何愚。此意倘复遂，瘦地良可锄。诵君种花句，抚卷长嗟吁。
次韵季共蓬斋新梅
作者：周紫芝
朝代：宋

王郎巧催花，妙语起槁枯。
譬如返魂香，能使死者苏。
诗成花亦开，小草时卷舒。
颇如风前柳，胜韵花中无。
蓬斋姑射仙，不待折简呼。
芳姿倚醉玉，未用须人扶。
自君作周旋，此德良不孤。
移根始山中，一笑烦王都。
坐令桃李花，浅俗皆凡夫。
棐几滑以净，云窗窈而虚。
酽白夺寒雪，软红空九衢。
我久离山中，问花今何如。
殷勤培弱榦，何日课獠奴。
于花苟得计，于我亦何愚。
此意倘復遂，瘦地良可锄。
诵君种花句，抚卷长嗟吁。
次韵季常叠前作见寄
作者：周紫芝
朝代：宋

人生富贵如五侯，禄丰位大功不酬。朱轮华屋令人羞，一蓑不如归饭牛。自驾款段马少游，胜骤玉腕尚书骝。少年蹭蹬在丘壑，晚岁风雨悲梧楸。江边短艇苦唤我，此心勇往谁能留。幽期正怨齿发误，事定不须龟筴筹。言虽太漫君莫笑，与语俗人真暗投。香粳炊熟碧鲈美，横江已办秋风钩。胸中它日几云梦，四海不劳围寸眸。肯听儿女昵昵语，秋虫悲笑徒啾啁。阳春白雪一落耳，竹枝凄怨惭蛮讴。
次韵季常迭前作见寄
作者：周紫芝
朝代：宋

人生富贵如五侯，禄丰位大功不酬。
朱轮华屋令人羞，一蓑不如归饭牛。
自驾款叚马少游，胜骤玉腕尚书骝。
少年蹭蹬在丘壑，晚岁风雨悲梧楸。
江边短艇苦唤我，此心勇往谁能留。
幽期正怨齿髪悞，事定不须龟筴筹。
言虽太漫君莫笑，与语俗人真暗投。
香秔炊熟碧鲈美，横江已办秋风鈎。
胸中它日几云梦，四海不劳围寸眸。
肯听儿女昵昵语，秋虫悲笑徒啾啁。
阳春白雪一落耳，竹枝凄怨惭蛮讴。
次韵季长感事
作者：周紫芝
朝代：宋

久将华发寄林泉，尺一呼来近日边。身退已甘无事老，眼明重见太平年。鼎湖龙去心虽在，长乐钟鸣喜欲颠。解道贞元朝士少，刘郎定自有新篇。
次韵季长感事
作者：周紫芝
朝代：宋

久将华髮寄林泉，尺一呼来近日边。
身退已甘无事老，眼明重见太平年。
鼎湖龙去心虽在，长乐钟鸣喜欲颠。
解道贞元朝士少，刘郎定自有新篇。
次韵崔都巡马上望天目山
作者：周紫芝
朝代：宋

雨后青云万里开，翠螺新染玉萦回。将军马健随风去，天目山高入眼来。稚子能文非好武，君王赋韵不为才。且将横槊新传句，独对西风侑酒杯。
次韵崔都巡马上望天目山
作者：周紫芝
朝代：宋

雨后青云万里开，翠螺新染玉萦迴。
将军马健随风去，天目山高入眼来。
稚子能文非好武，君王赋韵不为才。
且将横槊新传句，独对西风侑酒杯。
次韵常元明寄侯元进
作者：周紫芝
朝代：宋

丞哉风味似崔侯，松下行吟万事休。乱后只应堪一笑，官闲如此复何求。看花欲下春衫泪，射月先忧塞草秋。赖有道人三昧句，为君一洗向来愁。
次韵常元明寄侯元进
作者：周紫芝
朝代：宋

丞哉风味似崔侯，松下行吟万事休。
乱后只应堪一笑，官闲如此復何求。
看花欲下春衫泪，射月先忧塞草秋。
赖有道人三昧句，为君一洗向来愁。
次韵常元明西坑見寄二首·其一
作者：周紫芝
朝代：宋

西坑只在亂山間，尋得仇池十九泉。
有句能催千嶂雨，無人共釣一川烟。
次韵常元明西坑見寄二首·其二
作者：周紫芝
朝代：宋

南來賊騎欲凌川，北嶺人家自燒原。
聞道西坑堪避地，擬尋雞犬問桃源。
次韵常元明西坑见寄二首
作者：周紫芝
朝代：宋

西坑只在乱山间，寻得仇池十九泉。有句能催千嶂雨，无人共钓一川烟。南来贼骑欲凌川，北岭人家自烧原。闻道西坑堪避地，拟寻鸡犬问桃源。
次韵常元明西坑见寄二首·其一
作者：周紫芝
朝代：宋
体裁：七言绝句

西坑只在乱山间，寻得仇池十九泉。有句能催千嶂雨，无人共钓一川烟。
次韵常元明西坑见寄二首·其二
作者：周紫芝
朝代：宋
体裁：七言绝句

南来贼骑欲凌川，北岭人家自烧原。闻道西坑堪避地，拟寻鸡犬问桃源。
次韵常元明见寄三首
作者：周紫芝
朝代：宋

月明惊鹊未安巢，生事如僧止一包。但得有门容看竹，不知何地可分茅。愁来漫载盈鸱酒，老去难穿中鹄髇。独有诗缘难洗尽，强随春鸟作啁嘲。已分功名哙等高，平生谁问六花包。千头愿种封侯橘，三脊仍惭缩酒茅。乱后诗囊成长物，梦中惊胆落飞髇。我非执戟明光客，知有何人肯见嘲。我如病橘缀寒梢，璀璨何由入贡包。交旧半应归宿草，乱离真已压前茅。毛锥早信难当敌，铜弩何由学射髇。愿借澜翻千偈手，为余一洗向来嘲。
次韵常元明见寄三首·其一
作者：周紫芝
朝代：宋
体裁：七言律诗

月明惊鹊未安巢，生事如僧止一包。但得有门容看竹，不知何地可分茅。愁来漫载盈鸱酒，老去难穿中鹄髇。独有诗缘难洗尽，强随春鸟作啁嘲。
次韵常元明见寄三首·其三
作者：周紫芝
朝代：宋
体裁：七言律诗

我如病橘缀寒梢，璀璨何由入贡包。交旧半应归宿草，乱离真已压前茅。毛锥早信难当敌，铜弩何由学射髇。愿借澜翻千偈手，为余一洗向来嘲。
次韵常元明见寄三首·其二
作者：周紫芝
朝代：宋
体裁：七言律诗

已分功名哙等高，平生谁问六花包。千头愿种封侯橘，三脊仍惭缩酒茅。乱后诗囊成长物，梦中惊胆落飞髇。我非执戟明光客，知有何人肯见嘲。
次韵幼安寺丞感旧见示
作者：周紫芝
朝代：宋

当时长啸敌先摧，不费官军一炬灰。
黠虏自惊风鸟散，使君方看玉山頽。
撄城捍贼今亡矣，抗疏论功有是哉。
相见可堪谈旧事，为公搔首一徘徊。
次韵幼安寺丞感旧见示
作者：周紫芝
朝代：宋

当时长啸敌先摧，不费官军一炬灰。黠虏自惊风鸟散，使君方看玉山颓。撄城捍贼今亡矣，抗疏论功有是哉。相见可堪谈旧事，为公搔首一徘徊。
次韵庄簿对雪
作者：周紫芝
朝代：宋
体裁：七言律诗

月姊云冠玉作肤，白鸾飞鞚下天衢。欲酬平地雪三尺，正要浇愁酒一壶。林下闭门须好句，庙堂调烛费嘉谟。它时琼佩朝银阙，共醉寒江记老夫。
次韵庭藻与陈相之李子至定寻梅之约见示
作者：周紫芝
朝代：宋

西湖三见青春面，无人共醉山间梅。晚逢诗老看古雅，如入周庙观山罍。我所思兮在何许，昔望长江隔淮楚。三月春前始识君，倚杖看花听君语。我今欲赴同襟期，老情可得如年时。清欢既少饮不足，枯肠欲尽诗应迟。衣冠此地多佳客，相逢四海无南北。天将此乐付公等，一枝方访春消息。老夫老矣何能为，折花梦作春山归。
次韵庭藻与陈相之李子至定寻梅之约见示
作者：周紫芝
朝代：宋

西湖三见青春面，无人共醉山间梅。
晚逢诗老看古雅，如入周庙观山罍。
我所思兮在何许，昔望长江隔淮楚。
三月春前始识君，倚杖看花听君语。
我今欲赴同襟期，老情可得如年时。
清欢既少饮不足，枯膓欲尽诗应迟。
衣冠此地多佳客，相逢四海无南北。
天将此乐付公等，一枝方访春消息。
老夫老矣何能为，折花梦作春山归。
次韵庭藻兄弟唱酬之作
作者：周紫芝
朝代：宋

黄耳书来得近诗，楚骚宁复为秋悲。会令好句能传信，更有何方可乐饥。岩壑树高元是桂，阶庭人秀尽成芝。脊令风雅谁能继，神物应须与护持。
次韵庭藻兄弟唱酬之作
作者：周紫芝
朝代：宋

黄耳书来得近诗，楚骚宁復为秋悲。
会令好句能传信，更有何方可乐饥。
岩壑树高元是桂，阶庭人秀尽成芝。
脊令风雅谁能继，神物应须与护持。
次韵庭藻再赋天申节锡燕书事
作者：周紫芝
朝代：宋

蓬莱殿角熏风凉，法宫无事垂衣裳。
人间乐奏万斯曲，枝上日转咸池桑。
天皇初开紫府燕，御前催赐黄金觞。
谁乘风云依日月，臣有力牧君轩黄。
望云仰见天不远，簪花莫厌鬓如霜。
五风十雨自中国，语从重译传名王。
年年五月熟荔子，又见北使朝连昌。
圣君当宁占宝历，太史执笔书殊祥。
云间双阙日五色，下被四表同尧光。
风姿矫矫华省郎，珩璜结佩鸣水苍。
但将两耳听韶濩，付与孺子歌沧浪。
传杯遥想水殿冷，画鼓咽咽清昼长。
次韵庭藻再赋天申节锡燕书事
作者：周紫芝
朝代：宋

蓬莱殿角薰风凉，法宫无事垂衣裳。人间乐奏万斯曲，枝上日转咸池桑。天皇初开紫府燕，御前催赐黄金觞。谁乘风云依日月，臣有力牧君轩黄。望云仰见天不远，簪花莫厌鬓如霜。五风十雨自中国，语从重译传名王。年年五月熟荔子，又见北使朝连昌。圣君当宁占宝历，太史执笔书殊祥。云间双阙日五色，下被四表同尧光。风姿矫矫华省郎，珩璜结佩鸣水苍。但将两耳听韶濩，付与孺子歌沧浪。传杯遥想水殿冷，画鼓咽咽清昼长。
次韵庭藻再赋观潮
作者：周紫芝
朝代：宋

海门白浪如山高，还从巨海驱洪涛。何人戏出此伟观，撩公杰句争雄豪。诗成飞电欲争激，战胜何尝费锋镝。更复尽出武库兵，不念长卿家四壁。当时年少今老翁，愁将白发吹秋风。来趁千人万人出，尚记时节如元丰。袖手人知公作语，歌儿停歌复停舞。越山迎浪看潮头，白玉传觞急飞羽。胸中如公多庙谋，八珍未献伊鼎羞。笑人欲买江边宅，看潮饱度残年秋。
次韵庭藻再赋观潮
作者：周紫芝
朝代：宋

海门白浪如山高，还从巨海驱洪涛。
何人戏出此伟观，撩公杰句争雄豪。
诗成飞电欲争激，战胜何甞费锋镝。
更復尽出武库兵，不念长卿家四壁。
当时年少今老翁，愁将白髪吹秋风。
来趁千人万人出，尚记时节如元丰。
袖手人知公作语，歌儿停歌復停舞。
越山迎浪看潮头，白玉传觞急飞羽。
胸中如公多庙谋，八珍未献伊鼎羞。
笑人欲买江边宅，看潮饱度残年秋。
次韵庭藻天申节锡燕书事
作者：周紫芝
朝代：宋

千秋舞马初登床，新歌乐府传霓裳。当时提封三万里，人间何处无农桑。迩来重见太平日，侍臣复上开元觞。云门一阕天乐奏，瑞兽三尺南金黄。师臣拥佩燕旨酒，虎臣杖节严秋霜。成功乃自师尚父，异姓不数汾阳王。紫皇万岁寿明主，斗魁六宿来文昌。三呼往往出灵岳，由汉以来无此祥。诸公自是列宿数，玉阶合望重瞳光。圣朝御极日杲杲，风雨顺序天苍苍。虞阶已复罢干羽，汉郡会看开乐浪。小臣拜手亦稽首，愿祝地久仍天长。
次韵庭藻天申节锡燕书事
作者：周紫芝
朝代：宋

千秋舞马初登床，新歌乐府传霓裳。
当时提封三万里，人间何处无农桑。
迩来重见太平日，侍臣復上开元觞。
云门一阕天乐奏，瑞兽三尺南金黄。
师臣拥佩燕旨酒，虎臣杖节严秋霜。
成功乃自师尚父，异姓不数汾阳王。
紫皇万岁寿明主，斗魁六宿来文昌。
三呼往往出灵岳，由汉以来无此祥。
诸公自是列宿数，玉阶合望重瞳光。
圣朝御极日杲杲，风雨顺序天苍苍。
虞阶已復罢干羽，汉郡会看开乐浪。
小臣拜手亦稽首，愿祝地久仍天长。
次韵庭藻折梅怀周秀实
作者：周紫芝
朝代：宋

风流扫地难挽回，二老人物似苏梅。时从花底饮落雪，醉卧沙头双玉罍。平时交分心相许，晚岁相思各秦楚。孤山篱落固依然，纵有此花无此语。周郎别去当有期，归来不复如瓜时。天应知客颇有恨，花亦忆君尚未迟。我游东吴身是客，梦到江南与江北。安得马背如孤鸿，万里从君聊一息。只今春草还萋萋，会须急唤王孙归。
次韵庭藻折梅怀周秀实
作者：周紫芝
朝代：宋

风流扫地难挽回，二老人物似苏梅。
时从花底饮落雪，醉卧沙头双玉罍。
平时交分心相许，晚岁相思各秦楚。
孤山篱落固依然，纵有此花无此语。
周郎别去当有期，归来不復如瓜时。
天应知客颇有恨，花亦忆君尚未迟。
我游东吴身是客，梦到江南与江北。
安得马背如孤鸿，万里从君聊一息。
只今春草还萋萋，会须急唤王孙归。
次韵庭藻秋怀三绝因以见招
作者：周紫芝
朝代：宋

拟趁牛山九日杯，烦公催取菊花开。青天有月无人唤，却唤樽前恶客来。山横鸟外白云边，酒满秋风落帽前。老子要诗那得句，湖天欲买不须钱。不见元龙少日豪，还将万事等秋毫。只今风味犹如许，醉看霜前斫两螯。
次韵庭藻秋怀三绝因以见招·其一
作者：周紫芝
朝代：宋
体裁：七言绝句

拟趁牛山九日杯，烦公催取菊花开。青天有月无人唤，却唤樽前恶客来。
次韵庭藻秋怀三绝因以见招·其三
作者：周紫芝
朝代：宋
体裁：七言绝句

不见元龙少日豪，还将万事等秋毫。只今风味犹如许，醉看霜前斫两螯。
次韵庭藻秋怀三绝因以见招·其二
作者：周紫芝
朝代：宋
体裁：七言绝句

山横鸟外白云边，酒满秋风落帽前。老子要诗那得句，湖天欲买不须钱。
次韵庭藻观潮
作者：周紫芝
朝代：宋

八月既望秋风高，羣飞海水催江涛。
水来中州八万里，至吴乃折微伤豪。
当日潮来如箭激，万弩迎潮射鸣镝。
风吹海立犹至今，雪卷千堆溅青壁。
人间有海诗有翁，健如驾浪长江风。
诗成便可作图画，岁好莫漫占凶丰。
坐中客怕噤不语，凭高下看冯夷舞。
残音到石未肯回，澎湃犹能作宫羽。
人生快意难预谋，眼辜盛事心怀羞。
老病无人唤我出，闭门枉度三中秋。
次韵庭藻观潮
作者：周紫芝
朝代：宋

八月既望秋风高，群飞海水催江涛。水来中州八万里，至吴乃折微伤豪。当日潮来如箭激，万弩迎潮射鸣镝。风吹海立犹至今，雪卷千堆溅青壁。人间有海诗有翁，健如驾浪长江风。诗成便可作图画，岁好莫漫占凶丰。坐中客怕噤不语，凭高下看冯夷舞。残音到石未肯回，澎湃犹能作宫羽。人生快意难预谋，眼辜盛事心怀羞。老病无人唤我出，闭门枉度三中秋。
次韵庭藻读少陵集
作者：周紫芝
朝代：宋

李杜文章万丈高，就中诗律少陵豪。风流自是渠家事，奴仆从来可命骚。濯锦江头可一杯，碧鸡坊口草堂开。十年剑外无相识，黄四娘家几度来。玉烛初调大历年，先生偶脱万兵前。谁教早献千金赋，可得看囊更有钱。
次韵庭藻读少陵集·其一
作者：周紫芝
朝代：宋
体裁：七言绝句

李杜文章万丈高，就中诗律少陵豪。风流自是渠家事，奴仆从来可命骚。
次韵庭藻读少陵集·其三
作者：周紫芝
朝代：宋
体裁：七言绝句

玉烛初调大历年，先生偶脱万兵前。谁教早献千金赋，可得看囊更有钱。
次韵庭藻读少陵集·其二
作者：周紫芝
朝代：宋

濯锦江头可一杯，碧鷄坊口草堂开。
十年剑外无相识，黄四娘家几度来。
次韵庭藻读少陵集·其二
作者：周紫芝
朝代：宋

濯锦江头可一杯，碧鸡坊口草堂开。十年剑外无相识，黄四娘家几度来。
次韵庭藻追记去岁与余游西湖舟中闻火而归
作者：周紫芝
朝代：宋

漫郎移舟入小回，醉着幅巾歌落梅。
老夫但倚紫藤杖，袖手耻看黄金罍。
忽漫相逢遽如许，醉后高谈俱楚楚。
百尺君卧元龙楼，醇酎我羞公瑾语。
从来悲乐难预期，人生快意能几时。
红光属汉势未已，短艇掠水归嫌迟。
只今俱是京尘客，君居巷南我巷北。
天寒饥饿不出门，遣骑时来问消息。
江边久客知何为，白头拾遗徒步归。
次韵庭藻追记去岁与余游西湖舟中闻火而归
作者：周紫芝
朝代：宋

漫郎移舟入小回，醉著幅巾歌落梅。老夫但倚紫藤杖，袖手耻看黄金罍。忽漫相逢遽如许，醉后高谈俱楚楚。百尺君卧元龙楼，醇酎我羞公瑾语。从来悲乐难预期，人生快意能几时。红光属汉势未已，短艇掠水归嫌迟。只今俱是京尘客，君居巷南我巷北。天寒饥饿不出门，遣骑时来问消息。江边久客知何为，白头拾遗徒步归。
次韵庭藻酴醾
作者：周紫芝
朝代：宋

忆昔在江国，屡醉酴醾春。平生看花眼，老暗京洛尘。王城一见之，玉颜犹可珍。但恐花见怜，憔悴非昔人。是事姑且置，饮我樽中醇。幽姿不可名，清芬难具陈。谁登玉宸殿，与梅差等伦。山矾岂其弟，月姊当与亲。颇笑凡质陋，始喜国色新。此论那可废，此冤聊可伸。
次韵庭藻酴醿
作者：周紫芝
朝代：宋

忆昔在江国，屡醉酴醿春。
平生看花眼，老暗京洛尘。
王城一见之，玉颜犹可珍。
但恐花见怜，憔悴非昔人。
是事姑且置，饮我樽中醇。
幽姿不可名，清芬难具陈。
谁登玉宸殿，与梅差等伦。
山矾岂其弟，月姊当与亲。
颇笑凡质陋，始喜国色新。
此论那可废，此冤聊可伸。
次韵庭藻雨中不出湖上
作者：周紫芝
朝代：宋

幅巾饱看西湖春，徐行当车不动尘。有时乘兴未遽反，武林无此寻春人。湖山如螺湖水白，几见青天月生魄。年年马上看吴娃，舞袖双裁越罗窄。长安贵人百不忧，胡为亦复多穷愁。出门载酒不可往，倚杖看雨如穷秋。万事不由人作计，我欲除愁唯一醉。此生已老复何求，五字但知公臭味。春风吹雨山泽晴，青山有约翁有情。故人官高少闲暇，可唤白鸥同此盟。
次韵庭藻雨中不出湖上
作者：周紫芝
朝代：宋

幅巾饱看西湖春，徐行当车不动尘。
有时乘兴未遽反，武林无此寻春人。
湖山如螺湖水白，几见青天月生魄。
年年马上看吴娃，舞袖双裁越罗窄。
长安贵人百不忧，胡为亦復多穷愁。
出门载酒不可往，倚杖看雨如穷秋。
万事不由人作计，我欲除愁唯一醉。
此生已老復何求，五字但知公臭味。
春风吹雨山泽晴，青山有约翁有情。
故人官高少闲暇，可唤白鸥同此盟。
次韵庭藻韩园燕集
作者：周紫芝
朝代：宋

故老归来有乔木，更结飞楼绕湖绿。城南去天无尺五，中有人间几岩谷。骅骝晓踏金谷园，花边立马丝竹喧。金屈卮行碧落酒，绣罗襦醉双纹鸳。吴姬遗钿客堕帻，白眼举觞天宇窄。春深别馆花如烟，藉草传杯地为席。君居当东我复西，莫嫌酒涴身上衣。遥知第五桥边路，桐叶题诗人未归。明朝雨骤风苦恶，残榼虽存不堪酌。更须拭眼到风篁，急呼海棠偿旧约。
次韵庭藻韩园燕集
作者：周紫芝
朝代：宋

故老归来有乔木，更结飞楼绕湖绿。
城南去天无尺五，中有人间几岩谷。
骅骝晓踏金谷园，花边立马丝竹喧。
金屈巵行碧落酒，绣罗襦醉双纹鸳。
吴姫遗钿客堕帻，白眼举觞天宇窄。
春深别馆花如烟，藉草传杯地为席。
君居当东我復西，莫嫌酒涴身上衣。
遥知第五桥边路，桐叶题诗人未归。
明朝雨骤风苦恶，残榼虽存不堪酌。
更须拭眼到风篁，急呼海棠偿旧约。
次韵庭藻题寒林渭川二图二首
作者：周紫芝
朝代：宋

烟水苍茫认翠峦，寒林正在有无间。何人乞与并州剪，分取江南一半山。烟梢零乱一川寒，换得天孙锦绣端。却忆东窗旧时竹，年来新笋尽成竿。
次韵庭藻题寒林渭川二图二首·其一
作者：周紫芝
朝代：宋
体裁：七言绝句

烟水苍茫认翠峦，寒林正在有无间。何人乞与并州剪，分取江南一半山。
次韵庭藻题寒林渭川二图二首·其二
作者：周紫芝
朝代：宋
体裁：七言绝句

烟梢零乱一川寒，换得天孙锦绣端。却忆东窗旧时竹，年来新笋尽成竿。
次韵张元明书刘氏草堂
作者：周紫芝
朝代：宋

草堂闻出碧鸡西，一色桃花去路迷。有眼固应元自白，无腰略可为人低。池塘看浴双凫雨，帘幕时衔燕子泥。想得君家旧蓑笠，依然犹在太真溪。
次韵张元明书刘氏草堂
作者：周紫芝
朝代：宋

草堂闻出碧鸡西，一色桃花去路迷。
有眼固应元自白，无腰略可为人低。
池塘看浴双凫雨，帘幙时衔燕子泥。
想得君家旧蓑笠，依然犹在太真溪。
次韵张元明同边郎中游西湖二君讲同年之好有此游
作者：周紫芝
朝代：宋

十里春波翠染衣，小寻鱼鸟共追随。
船头风急何妨醉，湖上山多尽入诗。
藜杖偶来飞絮裏，芦鞭犹忆看花时。
两公人物如连璧，同上金銮亦未迟。
次韵张元明同边郎中游西湖二君讲同年之好有此游
作者：周紫芝
朝代：宋

十里春波翠染衣，小寻鱼鸟共追随。船头风急何妨醉，湖上山多尽入诗。藜杖偶来飞絮里，芦鞭犹忆看花时。两公人物如连璧，同上金銮亦未迟。
次韵强使君见寄
作者：周紫芝
朝代：宋
体裁：七言律诗

梦泽南州听晓鸡，老饕于此寄朱麾。春湖鱼上先分玉，暗谷茶生看展旗。酒甲江西聊可醉，山横楚尾恨无诗。年丰讼少知何事，时有光阴到楚词。
次韵强常州见寄
作者：周紫芝
朝代：宋

门前冠佩眼中稀，家在西湖水绕扉。每对凤姿羞羽翼，更因鱼目得珠玑。身闲聊伴苍官语，诗瘦空惭笨伯肥。别后清言应亹亹，不知谈麈为谁挥。
次韵强常州见寄
作者：周紫芝
朝代：宋

门前冠佩眼中稀，家在西湖水绕扉。
每对鳯姿羞羽翼，更因鱼目得珠玑。
身闲聊伴苍官语，诗瘦空惭笨伯肥。
别后清言应亹亹，不知谈麈为谁挥。
次韵强幼安中大以仆筑室濂溪见寄
作者：周紫芝
朝代：宋

归去来兮复几时，临流屡欲唤篙师。种粳有地供饥腹，佩犊无人作去思。偶著衣冠真是梦，倦寻丘壑已嫌迟。如今真在庐山里，二妙堂成更乞诗。
次韵强幼安中大以仆筑室濂溪见寄
作者：周紫芝
朝代：宋

归去来兮復几时，临流屡欲唤篙师。
种秔有地供饥腹，佩犊无人作去思。
偶着衣冠真是梦，倦寻丘壑已嫌迟。
如今真在庐山裏，二妙堂成更乞诗。
次韵强幼安岁晚感事
作者：周紫芝
朝代：宋
体裁：五言律诗

寒日催残岁，新诗得夜光。雪犹随处有，梅亦为春芳。愁鬓何从白，流年有底忙。官闲应放腊，燕寝自凝香。
次韵彦恢再示前作
作者：周紫芝
朝代：宋

此生难数绛人年，高位由来免疾颠。自笑晚途聊复尔，相逢云路岂其然。归心只欲开三径，薄宦何由托二天。他日据鞍如可强，故人虽老未轻捐。
次韵彦恢再示前作
作者：周紫芝
朝代：宋

此生难数绛人年，高位由来免疾颠。
自笑晚途聊復尔，相逢云路岂其然。
归心只欲开三径，薄宦何由託二天。
他日据鞍如可强，故人虽老未轻捐。
次韵彭叔容
作者：周紫芝
朝代：宋

彭郎作诗调最高，语中起伏多波涛。维其有之是以似，千佛名经中一豪。潮从海来与山激，彭郎诗成疾飞镝。词锋何止却千军，脆敌何堪守坚壁。去年载酒呼衰翁，萧萧两鬓吹江风。手持氂尾白玉柄，坐中风味王安丰。今年不出无一语，想像红旌浪中舞。卧听东来响怒涛，安得西飞有双羽。晚岁菟裘谁与谋，有如此江真可羞。会待潮来复潮落，短蓑独速吴江秋。
次韵彭叔容
作者：周紫芝
朝代：宋

彭郎作诗调最高，语中起伏多波涛。
维其有之是以似，千佛名经中一豪。
潮从海来与山激，彭郎诗成疾飞镝。
词锋何止却千军，脆敌何堪守坚壁。
去年载酒呼衰翁，萧萧两鬓吹江风。
手持牦尾白玉柄，坐中风味王安丰。
今年不出无一语，想像红旌浪中舞。
卧听东来响怒涛，安得西飞有双羽。
晚岁莵裘谁与谋，有如此江真可羞。
会待潮来復潮落，短蓑独速吴江秋。
次韵徐伯远题钱少愚画孤山月梅图
作者：周紫芝
朝代：宋
体裁：七言律诗

钱郎名与大年齐，貌得孤山一段奇。月色昏昏人寂寂，梅花淡淡水漪漪。戏将三昧传神手，催动千林破腊枝。不用摩挲窥妙墨，暗香疏影在新诗。
次韵徐南美题赵彦符拳石
作者：周紫芝
朝代：宋
体裁：古风

翩翩佳公子，逸气凌青云。戏写苍石姿，遂逼仇池真。平生三昧手，举世谁与伦。清诗为披拂，警语良亦神。一朝入双眼，二妙俱可人。
次韵徐美祖梅花
作者：周紫芝
朝代：宋

我得孤山已恨迟，水边无复昔年枝。花随此老俱成梦，诗似徐郎今有谁。陇使醉将春作信，广平应解玉为肌。五更笑语香中意，只有罗浮晓月知。
次韵徐美祖梅花
作者：周紫芝
朝代：宋

我得孤山已恨迟，水边无復昔年枝。
花随此老俱成梦，诗似徐郎今有谁。
陇使醉将春作信，广平应解玉为肌。
五更笑语香中意，只有罗浮晓月知。
次韵德庄惠南城纸衾且示妙句
作者：周紫芝
朝代：宋

范公古遗直，富贵不自娱。平生一布衾，岁晚眠粗疏。至今镵新铭，尚得司马书。此老抱刚节，岂与公孙俱。乃知枯槁士，白单良复须。衰年忍风露，蹭蹬来东吴。感君借馀温，此意知何如。青毡寄幽梦，蕙帐羞吾庐。得此林下具，烂锦不愿馀。况乃粲佳句，薄袖翻明珠。恨我无苍珉，为君载龟趺。愿与冰雪姿，卧起同卷舒。荆土作翠被，此俑无乃愚。问言拥六尺，岂不贤一襦。
次韵德庄惠南城纸衾且示妙句
作者：周紫芝
朝代：宋

范公古遗直，富贵不自娱。
平生一布衾，岁晚眠粗疏。
至今镵新铭，尚得司马书。
此老抱刚节，岂与公孙俱。
乃知枯槁士，白单良復须。
衰年忍风露，蹭蹬来东吴。
感君借余温，此意知何如。
青毡寄幽梦，蕙帐羞吾庐。
得此林下具，烂锦不愿余。
况乃粲佳句，薄袖翻明珠。
恨我无苍珉，为君载龟趺。
愿与冰雪姿，卧起同卷舒。
荆土作翠被，此俑无乃愚。
问言拥六尺，岂不贤一襦。
次韵德庄送别
作者：周紫芝
朝代：宋

千里辞家复卧疴，赖君一笑肯相过。梦看赤鲤春腾浪，归见牵牛秋渡河。空里懒能书怪事，酒中自可作无何。一竿忍负平生意，重钓花姑溪上波。乌帽前头没马尘，个中元自不无人。风流公是习主簿，文字我惭阴子春。此日定交真有意，一生吊影复谁亲。相从又失秋来约，已结茅椽着病身。
次韵德庄送别·其一
作者：周紫芝
朝代：宋

千里辞家复卧疴，赖君一笑肯相过。梦看赤鲤春腾浪，归见牵牛秋渡河。空里懒能书怪事，酒中自可作无何。一竿忍负平生意，重钓花姑溪上波。
次韵德庄送别·其一
作者：周紫芝
朝代：宋

千里辞家復卧疴，赖君一笑肯相过。
梦看赤鲤春腾浪，归见牵牛秋渡河。
空裏懒能书怪事，酒中自可作无何。
一竿忍负平生意，重钓花姑溪上波。
次韵德庄送别·其二
作者：周紫芝
朝代：宋

乌帽前头没马尘，个中元自不无人。风流公是习主簿，文字我惭阴子春。此日定交真有意，一生吊影复谁亲。相从又失秋来约，已结茅椽着病身。
次韵德庄送别·其二
作者：周紫芝
朝代：宋

乌帽前头没马尘，箇中元自不无人。
风流公是习主簿，文字我惭阴子春。
此日定交真有意，一生弔影復谁亲。
相从又失秋来约，已结茅椽着病身。
次韵忍毋我春日三绝句
作者：周紫芝
朝代：宋

暖入平林啭鸟雏，日烘花气满庭隅。道人元不关春事，肯把新晴饷客无。雨馀绕屋一渠水，日落满帘何处山。我亦时来开病眼，怕将春色照愁颜。春意全灰病后心，粥鱼斋鼓听禅林。鸟啼南岭梦初断，花发故园人懒寻。
次韵忍毋我春日三绝句·其一
作者：周紫芝
朝代：宋

暖入平林啭鸟雏，日烘花气满庭隅。道人元不关春事，肯把新晴饷客无。
次韵忍毋我春日三绝句·其一
作者：周紫芝
朝代：宋

暖入平林啭鸟鶵，日烘花气满庭隅。
道人元不关春事，肯把新晴饷客无。
次韵忍毋我春日三绝句·其三
作者：周紫芝
朝代：宋
体裁：七言绝句

春意全灰病后心，粥鱼斋鼓听禅林。鸟啼南岭梦初断，花发故园人懒寻。
次韵忍毋我春日三绝句·其二
作者：周紫芝
朝代：宋

雨余绕屋一渠水，日落满帘何处山。
我亦时来开病眼，怕将春色照愁颜。
次韵忍毋我春日三绝句·其二
作者：周紫芝
朝代：宋

雨馀绕屋一渠水，日落满帘何处山。我亦时来开病眼，怕将春色照愁颜。
次韵戒叔增明阁晚眺
作者：周紫芝
朝代：宋

朱阁瞰流水，曲栏横晚天。薄云初过雨，高柳却鸣蝉。杖履且终日，风尘今几年。莫将怀远句，重说旧林泉。
次韵戒叔增明阁晚眺
作者：周紫芝
朝代：宋

朱阁瞰流水，曲栏横晚天。
薄云初过雨，高柳却鸣蝉。
杖履且终日，风尘今几年。
莫将懐远句，重说旧林泉。
次韵戴文举陈季陵见索故稿
作者：周紫芝
朝代：宋

短兵无力可交绥，强敌当前敢出奇。况我龙钟临老日，值君三五少年时。拟将冲雪骑驴句，换取看花走马诗。病思谁能更搜索，但拳双臂作支颐。
次韵戴文举陈季陵见索故稿
作者：周紫芝
朝代：宋

短兵无力可交绥，强敌当前敢出奇。
况我龙钟临老日，值君三五少年时。
拟将衝雪骑驴句，换取看花走马诗。
病思谁能更搜索，但拳双臂作支颐。
次韵文伯与余游孤山
作者：周紫芝
朝代：宋

客尘费爬搔，佳士要推挽。谁与同薄游，君来慰愁眼。并湖得名山，水色淡平远。清泉手可掬，汲绠不畏短。何人谈醉翁，但取瀹茗椀。古干不受寒，霜露阅岁晚。向来后庭花，想像空婉娈。堂堂两使君，摹昼暗丹粉。名节冠今古，风流未渠泯。处士一癯儒，万像共偃蹇。珠玉俨在前，未肯作寒窘。胜游那可既，客意殊未满。更当穷两高，岂复悔重趼。果腹尚可期，尝鼎安一脔。
次韵文伯与余游孤山
作者：周紫芝
朝代：宋

客尘费爬搔，佳士要推挽。
谁与同薄游，君来慰愁眼。
并湖得名山，水色淡平远。
清泉手可掬，汲绠不畏短。
何人谈醉翁，但取瀹茗椀。
古干不受寒，霜露阅岁晚。
向来后庭花，想像空婉娈。
堂堂两使君，摹昼暗丹粉。
名莭冠今古，风流未渠泯。
处士一癯儒，万像共偃蹇。
珠玉俨在前，未肯作寒窘。
胜游那可既，客意殊未满。
更当穷两高，岂復悔重趼。
果腹尚可期，尝鼎安一脔。
次韵文伯与余游孤山
作者：周紫芝
朝代：宋
体裁：古风

客尘费爬搔，佳士要推挽。谁与同薄游，君来慰愁眼。并湖得名山，水色淡平远。清泉手可掬，汲绠不畏短。何人谈醉翁，但取瀹茗碗。古干不受寒，霜露阅岁晚。向来后庭花，想像空婉娈。堂堂两使君，摹昼暗丹粉。名节冠今古，风流未渠泯。处士一癯儒，万像共偃蹇。珠玉俨在前，未肯作寒窘。胜游那可既，客意殊未满。更当穷两高，岂复悔重趼。果腹尚可期，尝鼎安一脔。
次韵文殊老人题宝顶寺
作者：周紫芝
朝代：宋

门连弱水不可渡，山似妙高知几寻。得雨僧分香积饭，行檀人施袅蹄金。重新佛屋龙天喜，已退魔军岁月深。老去愿随君共隐，谁能拥膝更长吟。
次韵文殊老人题宝顶寺
作者：周紫芝
朝代：宋

门连弱水不可渡，山似妙高知几寻。
得雨僧分香积饭，行檀人施褭蹄金。
重新佛屋龙天喜，已退魔军岁月深。
老去愿随君共隐，谁能拥膝更长吟。
次韵文若与余相遇武林之作
作者：周紫芝
朝代：宋

南来冲雨著征衣，山下黄梅正熟时。老大相逢真是梦，寒温以外只谈诗。乐丞游宦聊因酒，陶令弦歌政坐饥。人物似君那易得，一蓑归钓未应迟。
次韵文若与余相遇武林之作
作者：周紫芝
朝代：宋

南来衝雨着征衣，山下黄梅正熟时。
老大相逢真是梦，寒温以外只谈诗。
乐丞游宦聊因酒，陶令絃歌政坐饥。
人物似君那易得，一蓑归钓未应迟。
次韵文若赠黄叔鱼
作者：周紫芝
朝代：宋
体裁：五言律诗

倦客愁如许，他乡岁屡更。衰颜人共笑，遗恨老难平。我欲随归梦，君谁共月明。嗣宗贤叔侄，况有各才名。
次韵方元相见寄
作者：周紫芝
朝代：宋

数椽元着乱山丛，强入天街踏软红。
老去只思青眼旧，诗来犹数白头翁。
身游吴越千山外，春落邯郸一枕中。
赖有可人俱在眼，举杯惟欠与君同。
次韵方元相见寄
作者：周紫芝
朝代：宋

数椽元著乱山丛，强入天街踏软红。老去只思青眼旧，诗来犹数白头翁。身游吴越千山外，春落邯郸一枕中。赖有可人俱在眼，举杯惟欠与君同。
次韵时然惠徽州近作
作者：周紫芝
朝代：宋

庄侯四海习凿齿，鸾栖一枝亦聊尔。沸镬那寻袁处州，独跨羸骖度徽水。羊肠路绕十八坡，危磴天悬三十里。扪参历井不复休，一握去天真有此。军符夜下星火急，吏习文书日填委。青山倥偬未可厌，方外周旋人有几。坐看云生拄颊间，便恐诗成横槊里。万壑千岩入句来，天遣江山助奇伟。我昔经行五岭头，芙蓉峰高天正秋。凄音怨曲不成调，细雨寒烟空复愁。晓得新诗惊欲倒，句似当年山色好。一生忍泪泣秋风，可笑区区郊与岛。
次韵时然惠徽州近作
作者：周紫芝
朝代：宋

庄侯四海习凿齿，鸾栖一枝亦聊尔。
沸镬那寻袁处州，独跨羸骖度徽水。
羊肠路绕十八坡，危磴天悬三十里。
扪参历井不復休，一握去天真有此。
军符夜下星火急，吏习文书日填委。
青山倥偬未可厌，方外周旋人有几。
坐看云生拄颊间，便恐诗成横槊裏。
万壑千岩入句来，天遣江山助奇伟。
我昔经行五岭头，芙蓉峰高天正秋。
凄音怨曲不成调，细雨寒烟空復愁。
晓得新诗惊欲倒，句似当年山色好。
一生忍泪泣秋风，可笑区区郊与岛。
次韵明叔九日见怀
作者：周紫芝
朝代：宋

准拟重阳共一杯，幅巾临水复登台。飞花扑面君相送，落叶满山人未回。故国只凭幽梦到，断肠频寄尺书来。此生终向江湖老，黄菊红萸笑谩催。
次韵明叔九日见怀
作者：周紫芝
朝代：宋

准拟重阳共一杯，幅巾临水復登台。
飞花扑面君相送，落叶满山人未回。
故国只凭幽梦到，断肠频寄尺书来。
此生终向江湖老，黄菊红茰笑谩催。
次韵春卿游黄蘖道场
作者：周紫芝
朝代：宋

长安多贵人，被服萦宝带。
名字垂鼎彛，功勋压崧岱。
一怀上蔡悲，乐事钟我辈。
知君汗漫游，食蛤据龟背。
若若笑痴儿，洋洋飞大盖。
梯空瞰千山，阅此烟雨态。
小阁亦何有，长松飒微籁。
聊将身世梦，净洗佛祖戒。
行乐要及时，幸此无籍在。
只今况丰年，禾黍已旆旆。
狂风不鸣条，积雨不破块。
赏心失幽期，噬脐有余悔。
晓猿倘未惊，斯游君勿怪。
便当买薄田，往抱躬耕耒。
次韵春卿游黄蘖道场
作者：周紫芝
朝代：宋

长安多贵人，被服萦宝带。名字垂鼎彝，功勋压崧岱。一怀上蔡悲，乐事钟我辈。知君汗漫游，食蛤据龟背。若若笑痴儿，洋洋飞大盖。梯空瞰千山，阅此烟雨态。小阁亦何有，长松飒微籁。聊将身世梦，净洗佛祖戒。行乐要及时，幸此无籍在。只今况丰年，禾黍已旆旆。狂风不鸣条，积雨不破块。赏心失幽期，噬脐有馀悔。晓猿倘未惊，斯游君勿怪。便当买薄田，往抱躬耕耒。
次韵春卿遊黄蘖道場
作者：周紫芝
朝代：宋

長安多貴人，被服縈寶带。
名字垂鼎彛，功勳壓崧岱。
一懷上蔡悲，樂事鍾我輩。
知君汗漫遊，食蛤據龜背。
若若笑痴兒，洋洋飛大蓋。
梯空瞰千山，閱此烟雨態。
小閣亦何有，長松颯微籟。
聊將身世夢，淨洗佛祖戒。
行樂要及時，幸此無籍在。
只今况豐年，禾黍已旆旆。
狂風不鳴條，積雨不破塊。
賞心失幽期，噬臍有餘悔。
曉猿倘未驚，斯遊君勿怪。
便當買薄田，往抱躬耕耒。
次韵曾同季悼其幼子
作者：周紫芝
朝代：宋

曾侯名家郎，家有玉颊儿。渥洼出名驹，丹穴生长离。春风入庭户，独秀兰与芝。未乾弄獐墨，遽草骑龟诗。我昔少年日，屡作哭子痴。须烦六如偈，为洗长年悲。
次韵曾同季悼其幼子
作者：周紫芝
朝代：宋

曾侯名家郎，家有玉颊儿。
渥洼出名驹，丹穴生长离。
春风入庭户，独秀兰与芝。
未干弄麞墨，遽草骑龟诗。
我昔少年日，屡作哭子痴。
须烦六如偈，为洗长年悲。
次韵木南稀见赠
作者：周紫芝
朝代：宋

上章分得鉴湖春，贺老前身恐是君。常病薰莸难共器，岂容鸡鹜可同群。已无若若累累意，颇坐奇奇怪怪文。稍许白头亲杖履，少年功业付终军。
次韵木南稀见赠
作者：周紫芝
朝代：宋

上章分得鑑湖春，贺老前身恐是君。
常病薫莸难共器，岂容鸡鹜可同羣。
已无若若纍纍意，颇坐奇奇怪怪文。
稍许白头亲杖履，少年功业付终军。
次韵李姑溪过王次卿留终日
作者：周紫芝
朝代：宋

昔日风流李泰和，暮年流落竟如何。追随天骥元分路，蹭蹬金銮不上坡。人物眼高谁睥睨，江山兴在且婆娑。幅巾倒载归时节，想得扁舟漾月波。
次韵李姑溪过王次卿留终日
作者：周紫芝
朝代：宋

昔日风流李泰和，暮年流落竟如何。
追随天骥元分路，蹭蹬金銮不上坡。
人物眼高谁睥睨，江山兴在且婆娑。
幅巾倒载归时莭，想得扁舟漾月波。
次韵李子泽中秋无月
作者：周紫芝
朝代：宋
体裁：七言绝句

月在愁云黯淡中，绿樽谁与共秋风。君家自有人如玉，袅袅停停似楚宫。
次韵李子泽过次卿溪堂二首
作者：周紫芝
朝代：宋

溪雨廉纤作晚晴，斜川风物唤渊明。归来定自有新句，醉著乌巾一幅轻。时人但数李北海，恶客远过元次山。笑我不能同一醉，也来溪上看烟鬟。
次韵李子泽过次卿溪堂二首·其一
作者：周紫芝
朝代：宋

溪雨廉纤作晚晴，斜川风物唤渊明。
归来定自有新句，醉着乌巾一幅轻。
次韵李子泽过次卿溪堂二首·其一
作者：周紫芝
朝代：宋

溪雨廉纤作晚晴，斜川风物唤渊明。归来定自有新句，醉著乌巾一幅轻。
次韵李子泽过次卿溪堂二首·其二
作者：周紫芝
朝代：宋
体裁：七言绝句

时人但数李北海，恶客远过元次山。笑我不能同一醉，也来溪上看烟鬟。
次韵李子澤中秋無月
作者：周紫芝
朝代：宋

月在愁雲黯淡中，綠樽誰與共秋風。
君家自有人如玉，嫋嫋停停似楚宫。
次韵李子至与陈相之定寻梅之约篇尾见及
作者：周紫芝
朝代：宋
体裁：七言律诗

谢朓樽前忆语离，别来怀抱只愁知。鹡鸰原近识君晚，鸿雁书遥寄客迟。何事不嫌霜后鬓，尚邀同醉雪残枝。今年新得梅花句，华萼诗中第几诗。
次韵李安州纪赠二十韵
作者：周紫芝
朝代：宋

衣冠数人物，伯仲高人间。我于鸿雁行，畴昔奉往还。挂名华萼集，遂尔不复刊。暮齿慨晼晚，得州近荆蛮。恨公识面迟，又复容追攀。高风薄云汉，秀句横笔端。乃知同气中，文采真斑斑。谁将郧城水，换取蓬莱山。要公抚凋氓，天意岂等闲。玉阶有馀地，行归鸣佩环。上最不待久，唾手未苦难。念我老已熟，无鬓堪成班。江头忽三月，坐见春物残。相逢喜倾盖，往事论险艰。一饮未彻席，扁舟渡惊湍。情钟惜易别，易别成永叹。可怜堂下水，故作声潺湲。风流倏云散，人生岂长欢。愿公寄尺书，细行勿轻删。仍烦巧匠手，著意镌坚顽。
次韵李安州纪赠二十韵
作者：周紫芝
朝代：宋

衣冠数人物，伯仲高人间。
我于鸿雁行，畴昔奉往还。
挂名华萼集，遂尔不復刊。
暮齿慨晼晚，得州近荆蛮。
恨公识面迟，又復容追攀。
高风薄云汉，秀句横笔端。
乃知同气中，文采真斑斑。
谁将郧城水，换取蓬莱山。
要公抚凋氓，天意岂等闲。
玉阶有余地，行归鸣佩环。
上最不待久，唾手未苦难。
念我老已熟，无鬓堪成班。
江头忽三月，坐见春物残。
相逢喜倾盖，往事论险艰。
一饮未彻席，扁舟渡惊湍。
情钟惜易别，易别成永叹。
可怜堂下水，故作声潺湲。
风流倏云散，人生岂长欢。
愿公寄尺书，细行勿轻删。
仍烦巧匠手，着意镌坚顽。
次韵李安州赠别
作者：周紫芝
朝代：宋

老来着处便为家，行尽江西是水涯。
诗到说归无限意，山非吾土未应嘉。
我思故国方成恨，君到东湖尚有花。
更欲少留听句法，公诗已似玉无瑕。
次韵李安州赠别
作者：周紫芝
朝代：宋

老来著处便为家，行尽江西是水涯。诗到说归无限意，山非吾土未应嘉。我思故国方成恨，君到东湖尚有花。更欲少留听句法，公诗已似玉无瑕。
次韵李宗丞秋怀二首
作者：周紫芝
朝代：宋

河朔三株树，霜高不受侵。日边初识面，诗里复论心。愁莫令知处，杯须略放深。弟兄俱绝唱，一世少知音。身作三吴去，霜从两鬓侵。羁栖临老日，牢落少年心。好句何曾得，清秋几度深。越江怜久客，时送海潮音。
次韵李宗丞秋怀二首·其一
作者：周紫芝
朝代：宋

河朔三株树，霜高不受侵。
日边初识面，诗裏復论心。
愁莫令知处，杯须略放深。
弟兄俱绝唱，一世少知音。
次韵李宗丞秋怀二首·其一
作者：周紫芝
朝代：宋

河朔三株树，霜高不受侵。日边初识面，诗里复论心。愁莫令知处，杯须略放深。弟兄俱绝唱，一世少知音。
次韵李宗丞秋怀二首·其二
作者：周紫芝
朝代：宋
体裁：五言律诗

身作三吴去，霜从两鬓侵。羁栖临老日，牢落少年心。好句何曾得，清秋几度深。越江怜久客，时送海潮音。
次韵李彦恢简钱侍郎因叙将别之意
作者：周紫芝
朝代：宋

两淮持节记当年，奏计归来雪满颠。应念故人今老矣，载瞻行旆只依然。欲知鸿雁劬劳日，便是鹓鸾咫尺天。况有金兰在坡禁，一生交分岂轻捐。